
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


SACRUM CONSISTORIUM 


[ 


Die 22 martii 1917 in palatio apostolico Vaticano habitum est Con 
sistorium secretum, cuius Acta ex ordine referuntur: 


1.- ALLOCUTIO SS. D. N. BENEDICTI PP. XV 


VENERABILES FRATRES 


Amplissimum Collegium vestrum ad Nos idcirco in ho- 
diernum diem convocavimus, ut novos viduatis ecclesiis epi- 
scopos destinemus. Cui quidem rei etsi poterat extra hunc Or- 
dinem provideri, tamen eum morem, qui fuit olim, tractandi 
causas huiusmodi in sacro Consistorio, revocare libuit, eo vel 
magis quia ex episcopalibus Sedibus quae vacant, una est, Ve- 
literna scilicet, cui omnino est in hac dignitate loci consulen- 
dum. Verum antequam aggrediamur ad id quod est propositum, 
occasione utimur ut alia de re sane gravi vos alloquamur. 

Nostis, Venerabiles Fratres, Decessorem Nostrum inclytae 
memoriae Pium X quum « Ordinatio Romanae Curiae a Sixto V 
potissimum constituta » decursu temporis multis partibus de- 

mutata esset adeo « wt singularum (Congregationum et Officio- 
rum) iurisdictio, seu competentia non omnibus perspicua nec 
bene divisa evasisset » Constitutione Sapienti consilio 11 Kal. 
Iul. Mcmvit decrevisse ut eadem ordinatio « modo apto et omni- 
bus perspicuo » renovaretur. 

Iam vero in meditanda et praeparanda Constitutionis huius 
confectione illud quoque est cogitatum de sacris Indicis et 8S. Of- 
ficii Congregationibus coniungendis. Atque id in animo fuisse 
sollerti Pontifici, non solum patet ex iis quae tum acta sunt, sed 
etiam ex testimoniis clarorum virorum qui partem aliquam in 
iisdem agendis habuerunt. Par enim et consentaneum videba- 
tur, ne dicamus necessarium, cuius Congregationis summum 
ministerium esset tutandi doctrinam fidei et morum, eidem in- 
cumbere munus vigilandi editioni librorum aliorumque scripto- 
rum (quae quidem quum expeditissima via sit divulgandi homi- 
num cogitata, mirum quantum valet in utramque partem, id est 
sive ad excolendos animos, sive ad corrumpendos); quin immo 
memoratae 8. Congregationi munus eiusmodi, tamquam prae- 
cipuum et proprium et peculiare esse demandandum: eo etiam 


ut praecaverentur de competentia inter easdem Congregationes 
controversiae; quae quidem, ut diximus, non postrema erat 
causa, cur nova ordinatio Curiae suscepta esset. Huc accedebat 
quod S. Officii Congregatio, quoties necessarium vel utile iudi- 
caverat, toties de libris ceterisque scriptis censuram exercere 
consueverat: id quod non parvo erat momento ad duarum Con- 
gregationum coniunctionem peragendam vel potius restituen- 
dam; nam ab initio unum idemque fuerant, dumtaxat conse- 
quenti tempore opportunum visum est eas separari. 

Verumtamen, quia nonnulla erant quae dehortabantur ne 
in praesens copularentur iterum, placuit Decessori rem inte- 
rim praetermittere, efficere tum quae poterant, cetera quae sibi 
proposuerat, relinquere Successoribus emendanda, si ita vellent, 
cum tempora paterentur. 

Nunc vero, remotis iis quae obstabant, Nos, plane cum De- 
cessore Nostro consentientes, adhibitis in consilium iis ipsis egre- 

giis viris qui eidem Decessori in hoc navarunt operam, antequam 
novus promulgetur Codex, atque ut in ipso nihil hac quoque ex 
parte desideretur, munus damnandi prave scripta S. Congrega- 
tioni Sancti Officii attribuere decrevimus, ut eius proprium ac 
peculiare sit, quale usque adhuc fuit S. Congregationis Indicis 
quae hoc ipso iam esse desinet. 

Ne autem ex hac accessione muneris S. Officium nimis mul- 
tis negotiis gravetur, placet constituere ut quicquid ad In- 
clulgentias pertinet, omne posthac Poenitentiariae Apostolicae 
attributum sit; cuius quidem erit usitato sibi more de iis omni- 
bus iudicare quae spectant ad « usum et concessiones Indulgen- 
tiarum, salvo iure S. Officii videndi ea quae doctrinam dogma- 
ticam circa novas orationes et devotiones respiciunt ». Id quod 
ipsa suadet affinitas rerum de quibus, ut propriis, agit Poeni- 
tentiaria Apostolica. 

His mutationibus videmur perfectam reddere, quatenus 
humanae res possunt, Ordinationem Romanae Curiae, simulque 
praeclarum Decessoris consilium plene ad effectum adducere. 


Iam ad cooptationem Episcoporum veniamus. 


Il. - OPTIO AD ECCLESIAM SUBURBICARIAM VELITERNENSEM 


SSmus Dfius Noster praefecit suburbicariae ecclesiae Veliternensi 
Emum et Revimum Diitum Card. Bastuium PompiL, vicarium generalem 
S. S., ad quam optavit, dimisso titulo presbyterali S. Mariae de Aracaeli. 


III. - PROVISIO ECCLESIARUM 


Post haec SSmus Dominus Noster has, quae sequuntur, ecclesias de 
proprio pastore providit, scilicel: 


Metropolitanae ecclesiae Vercellensi praefecit R. P. D. loannem Gam- 
beroni, hactenus episcopum Clavarensem. 


Titulari archiepiscopali ecclesiae Gangrensi, R. P. D. Petrum Armen- 
gaudium Valenzuela, hactenus episcopum S. Caroli Ancudiae (Chili). 

Cathedrali ecclesiae Andriensi, R. P. D. Eugenium Tosi, hactenus 
episcopum Squillacensem. 

Cathedrali ecclesiae Clavarensi, R. P.D. Natalem Serafino, hactenus 
episcopum Bugellensem. 

Cathedrali ecclesiae Bugellensi, R. P. D. loannem Garigliano, hactenus 
episc. tit. Eucarpiensem et Administratorem Apostolicum ecclesiae Aqui- 
lanae. 

Cathedralibus ecclesiis Clusinae et Pientinae, R. D. losephum Conti, 
protonotarium apostolicum ad instar participantium, vicarium genera- 
lem ecclesiae Fesulanae. 

Cathedrali ecclesiae Tiburtinae, R. D. Aloisium Scarano, protonota- 
rium apostolicum ad instar participantium, vicarium generalem eccle- 
siae Triventinae. 

Cathedrali ecclesiae Pisaurensi, R. D. Bonaventuram Porta, dioecesis 
Adriensis, praelatum domesticum S. S., vicarium generalem Tifernatensem. 

Cathedrali ecclesiae Eugubinae, R. D. Carolum Taccetti, parochum 
S. Petri in Bossolo, canonicum Metropoliltanae Florentinae et vicarium 
generalem eiusdem archidioecesis. 

Cathedrali ecclesiae Boianensi, R. D. Albertum Romita, archipre- 
sbyterum civitatis Modugno, archidioecesis Barensis. 

Cathedrali ecclesiae Montereyensi Angelorum, R. P. D. Petrum Iaco- 
bum Muldoon, hactenus episcopum Rockfordiensem. 

Cathedrali ecclesiae Victoriensi, R. P. D. Leopoldum Eijo y Garay, 
hactenus episcopum Tudensem. 

Cathedrali ecclesiae Gratianopolitanae, R. D. Alexandrum Caillot, 
vicarium generalem Molinensem. 

Cathedrali ecclesiae Atrebatensi, R. D. Eugenium Julien, archipre- 
sbyterum parochum ecclesiae B. M. V. in civitate vulgo Havre, archi- 
dioecesis Rothomagensis. 

Cathedrali ecclesiae Gandavensi, R. D. Aemilium Seghers, eiusdem 
dioecesis, canonicum ad honorem Cathedralis, parochum ecclesiae S. Ioan- 
nis Baptistae, decanum Gandavensem extra muros. 

litulari episcopali ecclesiae Lyddensi, R. D. Bernardum Ward, prae- 
latum domesticum S. S., canonicum Metropolitanae Westmonasteriensis, 
electum in Administratorem Apostolicum dioecesis nuper erectae e dis- 
membratione comitatus civilis « Essex » ab archid. Westmonasteriensi. 

Titulari episcopali ecclesiae Titopolitanae, R. D. Petrum Verdier, 
vicarium generalem Ruthenensem, deputatum in Auxiliarem Rihi epi- 
scopi Ruthenensis. 

Cathedrali ecclesiae Trincomaliensi in Indiis Orientalibus, R. P. Veda- 
stum Robichez, S. [. 

Titulari episcopali ecclesiae Paphiensi, R. P. Georgium de la Boniniére 
de Beaumont, Congr. Spiritus Sancti, electum Coadiutorem cum futura 
successione R. P. D. Antonii Fabre, episcopi Reunionis seu S. Dionysii. 

Titulari episcopali ecclesiae Ammaéderensi, R. P. Raphaélem Cri- 
mont, S. I., electum Vicarium Apostolicum de Alaska. 

Titulari episcopali ecclesiae Caloénsi R. P. Didacum Carbajal, Ordi- 
nis Eremitarum S. Augustini, electum Vicarium Apostolicum Hu-nan 
septentrionalis. 


Insuper Beatissimus Pater alios etiam, iam renunciatos per Apo- 
stolicas sive sub plumbo sive sub annulo Piscatoris Litteras, Sacrorum 
Antistites publicavit, scilicet: 


ARCHIEPISCOPOS : 


Titularis archiepiscopalis ecclesiae Heracliensis, R D. Sebastianum 
Nicotra, referendarium Signaturae, protonotarium apostolicum ad instar, 
canonicum S. Mariae trans Tiberim, Nuntium Apostolicum in Republica 
Chilena. 

Metropolitanae ecclesiae Algeriensis, R. D. Augustinum Leynaud, pa- 
rochum loci Sousse in archidioecesi Carthaginiensi. 

Metropolitanae ecclesiae Turritanae, R. P. D. Cletum Cassani, iam 
episcopum tit. Thaciamontanensem. 

Titularis archiepiscopalis ecclesiae Ephesiensis, R. D. Laurentium 
Lauri, Substitutum Regentis Cancellariae Apost., canonicum Ss. Laurentii 
et Damasi de Urbe, Internuntium Apostolicum in Republica Peruviana. 

Titularis archiepiscopalis ecclesiae Edessenae, R. P. D. Ioannem 
Marenco, iam episcopum Massensem, Delegatum Apostolicum apud Ame- 
ricam Centralem. 


EPISCOPOS: 


Titularis episcopalis ecclesiae Issensis, R. D. Abraham Aquilera, e 
Congr. Salesiana, Vicarium Apostolicum Magellanensem in Patagonia 
Chilena. 

Cathedralis ecclesiae Chiensis, R. D. Nicolaum Chiarichiopoulo, alum- 
num Collegii Urbani de Propaganda Fide, canonicum Basilicae Cathe- 
dralis Constantinopolitanae. 


Episcopalis ecclesiae S. Rosae de Osos, nuper erectae, R. P. D. Maxi- 
milianum Crespo, translatum ab Antioquiensi ecclesia. 


Episcopalium ecclesiarum, nuper unitarum, Antioquiensis et lericoén- 
sis, R. P. D. Christophorum Toro, translatum ab ecclesia S. Marthae. 

Cathedralis ecclesiae Bosanensis, R. P. Angelicum Zanetti, commis- 
sarium provincialem Ordinis Fratrum Minorum in Sardinia. 

Titularis episcopalis ecclesiae Sidoniensis, R. D. losephum D'Alessio, 
parochum ecclesiae cathedralis Neapolitanae, deputatum in Auxiliarem 
Emi Cardinalis Archiepiscopi Neapolitani. 

Titularis episcopalis ecclesiae Dauliensis, R. D. Aurelium Baccia- 
rini, Superiorem Generalem Servorum Charitatis, electum in Admini- 
stratorem Apostolicum ecclesiae Luganensis. 

Cathedralis ecclesiae Premisliensis, Sanochiensis et Samboriensis Ru- 
thenorum, R. D. losaphat Josephum Kocylowskyi, O. S. Basilii Magni, 
Doctorem S. Theologiae ac Philosophiae. 

Cathedralis ecclesiae Constantinianae, R. D. Franciscum Bassiére, 
parochum loci Sidi-bel-Abbés in dioecesi Oranensi. 

Episcopalis titularis ecclesiae Hamathensis, R. P. Placidum Angelum 
Rey Lemos, definitorem generalem Ord. Fratrum Minorum, consulto- 
rem S. Congregationis Consistorialis, electum in Administratorem Apo- 
stolicum Giennensem. 


Cathedralis ecclesiae Zamboangensis, R. D. Iacobum Mc Closkey, 
dioec. Philadelphiensis, iam vicarium generalem larensem. 


Cathedralis ecclesiae Tuguegaraoanae, R. D. lacobum Sancho, secre- 
tarium episcopalem dioecesis de Caceres. 


Cathedralis ecclesiae Sandhurstensis, R. D. loannem Me Charty, 
vicarium generalem archidioecesis Melbournensis. 


IV. - SACRI PALLII EXPOSTULATIO ET CONCESSIO. 


Deinde Beatissimus Pater Sacrum Pallium expostulatum concessit 
metropolitanis ecclesiis: Vercellensi, Turritanae, Algeriensi et Brisba- 
nenst. 

MOTU PROPRIO 


DE ATTRIBUENDA SANCTO OFFICIO CENSURA LIBRORUM ET POENITENTIARIAB 
APOSTOLICAE CONCESSIONE INDULGENTIARUM. 


BENEDICTUS PP. XV 


Alloquentes proxime in Consistorio Sacrum Cardinalium Collegium, 
ediximus consilium esse, ut ordinationem Romanae Curiae, praecla- 
rum opus Decessoris Nostri fel. rec. Pii X, perficeremus in ea quoque 
parte, cui is ob quaedam rerum adiuncta supersedisset, id est Ss. Con- 
gregationes coniungendo Indicis et Sancti Officii. Inspecta enim natura 
utriusque Congregationis, quum censura librorum, quod esset munus 
unius, contineretur munere tutandi doctrinam fidei et morum, quod 
esset alterius, ex eis Congregationibus unum fieri omnino apparebat 
oportere, vel ad praecavendas de competentia controversias quae facile 
inter eas orirentur. Nunc igitur id exsequentes consilium, Motu Proprio 
haec constituimus et sancimus: 

I. S. Congregatio Indicis iam nunc non erit. 

II. Quod fuit usque adhuc proprium munus 8S. Congregationis Indi- 
cis, erit posthac Sancti Officii de libris ceterisque scriptis censuram facere. 

IIl. Ad ministeria quae sunt apud S. Officium, accedat peculiaris 
Sectio de Indice; eique addicantur Officiales qui exstinctae Congrega- 
tioni ministrabant. - Rationem autem eius Sectionis ordinandae S. Con- 
gregatio Sancti Officii definiet, Nobisque probandam proponet. 

IV. Ne autem Sancti Officii negotiorum moles nimis hac accessione 
crescat, quidquid ad Indulgentias pertinet, omne iam esto Poenitentiariae 
Apostolicae: quae quidem pro suo instituto iudicabit de omnibus quae spe- 
ctant ad usum et concessiones Indulgentiarum, salvo iure S. Officii videndi 
ea quae doctrinam dogmaticam circa novas orationes et devotiones respiciunt. 

V. Sectio de Indulgentiis, quae est apud S. Officium, cum suis officiali- 
bus, ad Poenitentiariam Apostolicam transferatur: quam ipsam Sectionem 
Cardinalis Poenitentiarius Maior, Nobis consultis, ordinandam curabit. 

Haec statuimus et praecipimus, contrariis quibuslibet, etiam spe- 
ciali mentione dignis, non obstantibus. 

Datum Romae apud S. Petrum, die xxv martii mcmxvu, in festo 
Incarnationis Dominicae, Pontificatus Nostri anno tertio. 

EPISTOLAE 


I 


AD NOBILEM VIRUM LUDOVICUM D’HENDECOURT VICECOMITEM, SOCIETATIS VIN- 
CENTIANAE PRAESIDEM GENERALEM, GRATULANDI ET HORTANDI CAUSA. 


Dilecte Fili, nobilis vir, salutem et apostolicam benedictionem. — 
Ex litteris quas tuo et tuorum sodalium nomine ad Nos de more dederas 
ut annum ineuntem Nobis faustum optares, id quidem intelleximus, quod 
pro explorato habebamus, immanis belli causa Vincentianam Societatem: 
his duobus annis in Europa non multum profecisse. At cognovimus 
etiam, quod non sperabamus, in civitatibus a bello intactis, praesertim 
in America Superiore, eatenus esse progressam, ut non multo maiora 
ante bellum consueverit quotannis incrementa capere. Is est igitur rerum 
vestrarum cursus ut non tam doloris causam Nobis afferat quam volu- 
ptatis; maxime cum videamus quae detrimenta in belli sinu Societas 
acceperit, ea mirabili sociorum studio compensari. Ac vehementer sane 
illud Nos recreat de iis sodalibus vestris Gallis et Belgis, qui cum deti- 
nerentur apud hostem, alios captivos bene multos in Societatem Vin- 
centianam adsciverint, cum iisque plures coetus seu conferentias, ut vos 
dicitis, confecerint, tum ut inter se ad recte sancteque vivendum adiu- 
varent, tum ut commilitonibus egentibus communiter subvenirent. Nec 
minus laudanda Nobis est eorum industria et sedulitas qui, ut expertes 
militiae, domi tot tantisque, quas bellum peperit, necessitatibus ac mise- 
riis opitulando, Vincentiani instituti mirifice augent promerita. Quare 
facitis ipsi quidem pro humanae infirmitatis conscientia ut servos vos 
inutiles profiteamini, propterea quod, ne florentem Societatem vestram 
haec tanta calamitas ex aliqua parte affligeret, non potuistis prohibere. 
Sed Nobis, vestram agendi rationem considerantibus, servos appellare 
vos licet et bonos et fideles, atque etiam gratulari quod adversis tempo- 
ribus fructus tamen laborum cepistis, Deo adiuvante, non mediocres. 
Itaque non demittendus difficultatibus animus, sed eo maiore alacritate 
est vobis perseverandum: si enim prope immensus nunc christianae 
caritati campus patet, vel amplior is videtur fore cum, positis armis, 
omnes erunt belli ruinae sarciendae. Quod autem petis, ut sodales ii 
quos memoravimus, a commilitonibus adscripti, legitimis, ut ceteri, pon- 
tificalis indulgentiae donis fruantur, id Nos libenter damus. Atque auspi- 

cem divinorum munerum, et eandem peculiaris benevolentiae Nostrae 
testem, apostolicam benedictionem tibi, dilecte Fili, et sodalibus universis 
amantissime impertimus. 

Datum Romae apud sanctum Petrum, die m februarii mcmxvi, Pon- 
tificatus Nostri anno tertio. 


BENEDICTUS PP. XV 


II 


AD PETRUM CARD. LA FONTAINE, PATRIARCHAM VENETIARUM, AC VENERABILES 
FRATRES EPISCOPOS VENETAE REGIONIS, COMMUNIBUS LITTERIS OCCA- 
SIONE ANNUI CONVENTUS REVERENTER DATIS, RESPONDENS. 


Dilecte Fili Noster ac venerabiles Fratres, salutem et apostolicam 
benedictionem. - Legislatricem caritatis Ecclesiam venuste vos admodum 
verissimeque, in communi vestra epistola nuncupatis. Neque alia esse 
ac recte iudicantibus videri sancta haec civitas potest. Cum enim ab Eo 
nutriatur ac foveatur qui caritas est quique seipsum pro hominibus 
dedit redemptionem, ea ex caritate vivat necesse est et caritatem spiret 
non ex legibus tantum atque institutis, sed ex universa sua doctrina 
agendique ratione. At vero ea, ut nostis, est natura atque indoles cari- 
tatis, quam Ecclesia docet ac praecipit, ut eidem suum quasi subtrahat 
fundamentum qui in unoquoque homine divinam non consideret ima- 
ginem opusque divinum. Inde enim fit ut ex immensa hominum multi- 
tudine una coalescat familia, quae Deum habet patrem cuiusque membra 
idem fraternitatis amor etiam tune devincit ac sociat cum cetera disiun- 
gunt. Sed proh dolor! pravarum semina doctrinarum, quas vos, scri- 
bendo, deploratis, uti erat consentaneum imo prope necessarium, eo 
ipso quo homines a Deo averterunt, hance inter illos tulerunt uberem 
odiorum messem ut gens contra gentem surrexerit et regnum adversus 
regnum. Utinam hasce tantas belli huius calamitates ita ex veritate 
aestiment omnes, ut videant eaedem sint et quibus potissimum reme- 
diis humano generi liceat ex hoc, quo iamdiu laborat, malo conva- 
lescere. 

Adsit optatis votisque Nostris dives in misericordia Deus, vobisque, 
dilecte Fili Noster ac venerabiles Fratres, tot inter adversa non una de 
causa moerentibus ac trepidis, opportuna conciliet solatia apostolica 

benedictio, quam caelestium auspicem munerum Nostraeque testem 
benevolentiae, vobis omnibus, Clero ac populo in cuius salute curae 
evigilant cogitationesque vestrae, peramanter in Domino impertimus. 

Datum Romae apud sanctum Petrum, die xiv februarii mcmxvil, 
Pontificatus nostri anno tertio. 

Il 


AD R. D. PAULUM ALBERA, MAGISTRUM MAXIMUM SODALIUM SALESIANORUM: 
ACTA SEPTIMI CONVENTUS « COOPERATORUM » SANCTI PAULI IN BRASILIA 
LAUDANS, OPTIMA QUAEQUE SODALITATI SA!t ESIANAE ADPRECATUR. 


Dilecte Fili, salutem et apostolicam benedictionem. — Perlibenter 
Nos, et quas dedisti ad Nos nuper litteras accepimus, tuae tuorumque 
erga Nos et hanc Apostolicam Sedem observantiae plenas, et adiuncta 
litteris acta septimi conventus, quem Salesiani Cooperatores Sancti Pauli 
in urbe Brasilianae Reipublicae pernobili haud ita pridem frequentis- 
simi celebrarant. Quae quidem acta perlegentes, velut positam in con- 
spectu videbamur vitam intueri industrem sane et actuosam universae 
sodalitatis vestrae. Haec, a parvis orta, uti fit, initiis, ita brevi, Deo 
adiuvante, aucta est operariorum numero, ut in dissitis etiam utriusque 
Americae plagis sede collocata, orbem terrarum cum veteri novum com- 
plexa sit feliciter. Atque hic, in tanto industriae spatio, mirum quantum 
adhuc utilitatis attulit Ecclesiae Catholicae constantia laborum, splen- 
dore virtutum. Vestra tamen laus est novisse tempora quid postulent, 
novisse quibus armis, horum data temporum natura, sit potissime 
dimicandum. Quemadmodum enim religionis atque adeo humanitatis 
inimici passim sese congregant et pessimo foedere iuncti conspirant ut 
Ecclesiam, si fieri possit, ipsam deleant, ita vos necesse omnino esse 
duxistis frequentes universi coetus congressiones Cooperatorum inire, 
communicare consilia, consociare vires, arma armis opponere. Quo 
factum est ut, ope divina freti, fructus colligeretis uberrimos. Res autem 
maximi profecto momenti, ut in superioribus, ita in hoc septimo brasi- 
liano conventu, fuisse videmus ad deliberandum propositas. Quid enim 
opportunius, quid utilius quam aut de iuventute quotidie magis iuvanda, 
novisque praesidiis firmanda decernere, aut de maiore ad sacri ordinis 

alumnorum institutionem studio adhibendo, aut de sacris expeditionibus 
ad barbaros promovendis, aut de librorum, qui vera explicent, falsa 
diluant, amorem religionis excitent, maiore paranda copia fusiusque 
disseminanda, aut de tuendis studiosius emigrantibus e patria, ne, ab 
-hostibus Ecclesiae catholicae circumventi, aliquid in fide detrimenti 
capiant? quid hisce aliisque rebus, de quibus in eo conventu consultum 
est, his quibus vivimus temporibus, putemus magis consentaneum? 
Quare tibi, dilecte Fili, tuisque cooperatoribus et universae cui praees 
sodalitati felicem huius septimae congressionis exitum vehementer gra- 
tulamur. Eadem enim Nos, qua decessores Nostri, benevolentia, Vene- 
rabilis Ioannis Bosco instituta complectimur: quae, ut Jesu Christi’ 
Vicario deditissima, valde cupimus novis in dies et florere alumnis, et 
cooperatoribus augeri, ita ut possint, Mariae Auxiliatricis ope, necessi- 
tatibus temporum uberiore usque cum fructu mederi. 

Auspicem vero divinorum munerum ac testem peculiaris benevolen- 
tiae Nostrae, tibi, dilecte Fili,et universis et singulis tuae curae concre- 
ditis, apostolicam benedictionem amantissime impertimus. 

Datum Romae apud S. Petrum, die 1 martii mcmxvi, Pontificatus 
Nostri anno tertio. 


BENEDICTUS PP. XV 


IV 


AD R. P. IOSEPHUM HISS, SACERDOTEM, SOCIETATIS MARIAE PRAEPOSITUM 
GENERALEM, EXEUNTE ANNO CENTESIMO A SOCIETATE CONDITA. 


Dilecte Fili, salutem et apostolicam benedictionem. — Anno iam 
exeunte centesimo, postquam ista, cui praees, Societas Mariae inslituta 
est, decet vos quidem et omnes qui Galliam vere diligunt, sancto efferri 
gaudio, respicientes quibus ortum initiis quae usque adhuc incrementa 
Institutum vestrum acceperit. Simul autem non modo decet, sed oportet 
etiam animadvertere quemadmodum hoc intervallo rem christianam, 
maxime istic, afflictam et prope perditam, providentis Dei benignitas 
relevaverit, et quam partem in ea relevanda magnus et singularis vir, qui 
Societatem vestram condidit, habuerit. - Post illa, proxima origini, tria 
saecula, in quibus christianorum sanguine orbis terrarum redundavit, 
numquam tanto in discrimine dici potest fuisse Ecclesiam, in quanto 

sub finem saeculi decimi octavi esse coeperit. Etenim, insanientis Phi- 
losophiae opera, ab haeresi Novatorum et perduellione profectae, vulgo 
infatuatis mentibus, erupit summa illa rerum conversio, eo pertinens 
scilicet ut non solum in Gallia, sed paullatim per gentes omnes chri- 
stiana societatis fundamenta convelleret. Nam, Ecclesiae auctoritate 
publice reiecta, cum desitum esset iuris, officii atque ordinis in civitate 
custodem ac vindicem haberi Religionem, iam placuit a populo, non 
a Deo, potestatem oriri; homines inter se, ut natura, ita iure pares 
omnes esse; quod cuique libuisset, id licere, nisi quae lex prohiberet; 
nihil habere vim legis, quod non multitudo iussisset; libertates maxime 
sentiendi de religione, vel vulgandi quidquid quisque voluisset, nullis 
contineri finibus, dum noceret nemini. Haec fere sunt quibus, tamquam 
principiis, ex eo tempore civitatum disciplina nititur: eadem vero quam 
perniciosa humanae societati possint esse, ubi iis caecae cupiditates ac 
partium studia multitudinem armaverint, numquam apparuit clarius, 
quam quum primitus declarata sunt. Ergo, ut dominatum plebs occu- 
pavit, cuius adversus ceteros ordines invidia inveteraverat, capitale esse 
coepit optimo cuique aliter vivere aut etiam cogitare ac facinorosis- 
simis hominibus probaretur; nihil tam sanctum tamque augustum quod 
non, libertatis iustitiaeque nomine, effrenata licentia violaret; plena 
omnia caedis et ruinarum ad internecionem usque vastitatemque Galliae 
christianae, praesertim ex quo per summam temeritatem ac dementiam, 
supremi Numinis cultu sublato, Rationi, tamquam Deo, impurissimis cae- 
remoniis litatum est. Non sane in hac rerum perturbatione, utpote quae 
violenta nimis et immanis esset, diu est perseveratum; nec poterat. 
Itaque civilibus rebus, secundum nova iura compositis, brevi factum 
est, ut divinus cultus, sine quo nulla unquam consistet civitas, resti- 
tueretur. Sed, quo stabilior firmiorque restitutio esset publici ordinis, 
altius intrandum erat tamquam in viscera populi, et ubique christiana 
vitae instituta instauranda; cumque futurum iam non esset, ut publici 
regiminis antiqua forma revivisceret, danda erat opera ut sensim chri- 
stiani spiritus in novam civitatis constitutionem penetrarent. Atque hic 
mirari licet misericordem Dei providentiam, qui, cum Galliam sivisset, 
veteris gloriae adeo immemorem evadere, ut christianae sapientiae 
hereditatem, cum sua ipsius pernicie et cum pessimo aliorum exemplo, 
repudiaret, ex ipso Galliae gremio filios excitarit, animis et virtutibus 
praestantes, qui matris detrimenta, vel accepta vel importata, sarcire 
niterentur. - Numerandus est inter eos, et quidem non postremo loco, 
parens et legifer vester, Gulielmus Iosephus Chaminade. [am in medio 
illo motu temporum, quando sacerdotibus qui civilem Cleri constitu- 

tionem reiecissent, extrema parabantur, et luebatur capite quidquid reli- 
giosi ritus actum esset, quam hic eluxit et officii constantia et studio 
divinae gloriae et amore animarum. Quoties pro salute fratrum vitae 
periculum adiit, alio atque alio celatus habitu, cireumiens vicatim Bur- 
digalensem urbem, ut secreto vel sacra morientibus ministraret, vel 
rudes fidei praeceptis instrueret, vel nutantes in officio confirmaret. 
Incredibile est quemadmodum, conquisitus ad necem, vestigatores suos 
semper effugerit, saepe etiam dissimulando fefellerit: nimirum Deo vivens, 
nequaquam sibi, eius tantum spiritu ducebatur. Quare, quum bonorum 
opinione floreret, apud improbos autem odio crevisset, paullisper, tran- 
quillatis rebus, laetabilem tot laborum fructum cepit, complures in 
sacerdotio collegas, qui animi infirmitate defecerant, Ecclesiae reconci- 
liando; rursus autem turbata republica, vertere solum coactus, non 
sine Dei nutu, Caesaraugustam exsulatum abiit. lbi pernobilem Dominae 
Nostrae invisens aedem, divinae misericordiae consilium intelligit de 
revocanda ad lesum per Mariam patria sua: ac non dubie sentiens 
praecipuam quamdam apostolatus huius partem sibi destinari, ibidem 
ad pedes imaginis augustae meditando atque orando, diligenter se ei 
tanto muneri accinxit. Neque enim inani ornatur Maria praeconio quum 
Regina appellatur Apostolorum; sed, ut Apostolis, Ecclesiae nascentis 
educatoribus, materna ope et hortatione adfuit, ita omnibus apostolici 
muneris heredibus, qui Ecclesiae iam adultae aut emolumenta parare 
aut detrimenta resarcire studeant, perpetuo adesse dicenda est. 

Ut igitur agendi maturitas venit, visus est hic mirabili prudentia 
studioque pari complecti omnia quae ad temporum sanationem requi- 
rerentur. Principio, quum comperisset recenti procella oblitteratas vulgo 
notiones rerum quae supra naturae ordinem essent, non, ut alii con- 
sueverunt, ingenio temporum servire decrevit, inanem quamdam reli- 
giositatem, specie tenus christianam, praedicando, verum ad _ perfectio- 
nem vitae de caelo allatam, in qua vis et ratio christianae sapientiae 
consistit, excitari omnes vidit oportere. Ad omnes enim illud spectat 
Iesu Domini: Estote perfecti, sicut et Pater vester caelestis perfectus est. 
Quumque pro explorato haberet magnum in professione vitae religio- 
sae inesse momentum ad communes mores vel exemplo vel opera vel 
etiam precum suffragio corrigendos, cerneret autem professionem eius- 
modi, qualis esset a maioribus tradita, legibus vetari, homo industrius 
et experiens, quoddam excogitavit sodalitatis genus, cuius qui essent par- 
ticipes, cum evangelicorum consiliorum summam communiter vivendo 
ipsi servarent, tum ceteros ad Christum et colendum et sequendum 
adducerent. 

Non enim, pro suo caritatis ardore, satis habebat efficere ut aliqui 
a vitiorum coeno intacti permanerent aut inde ad vitae integritatem 
emergerent; sed huc omni semper contentione spectavit, ut multitudines, 
quae a Christo Domino procul aberraverant, paenitentes tandem ad eius 
se reciperent sinum: et eam ob causam quot susceperat christianis vir- 
tutibus excolendos, totidem ad apostolatum sedulo conformabat. 

[taque illa nata est Congregatio, ut nominatur, Burdigalensis, quae 
mirifica Operum varietate non eam regionem tantum, sed plures etiam 
provincias ad christianos mores renovavit. E Congregatione autem, tam- 
quam e seminario quodam renascentis Galliae catholicae, ut primum in 
eius gremio semina religiosae disciplinae, quae temporibus consentanea 
esset, maturescere visa sunt, exstitit, patrona et auspice Maria, sub 
ortum Filiarum, vestra Societas. Haec vero, quae institutorum Gulielmi 
Iosephi habetur facile princeps, si eius propria constitutio et natura 
spectetur, egregie sane probabilem ostendit viri prudentiam. Qui probe 
considerans, ex quo vetus civitatis temperatio concidisset, quam odiosum 
vulgo esset quidquid eius memoriam afferret et clericos praesertim quam 
haberet saeculum suspectos, ne animorum talis affectio conatus omnes 
debilitaret Societatis, eam sic coagmentavit ut non solis clericis con- 
staret, sed laicis quoque et iis ex quolibet civitatis loco delectis, quin 
immo laici, salvo utique honore dignitati sacri ordinis debito, eodem 
prorsus iure, ac clerici, religiosi sodales haberentur. Res igitur successit, 
Deo adiuvante, felicissime. Nam eo pacto constituta Societas ut, quum 
intrinsecus sodales fraternae caritatis vinculis conglobaret, tum extrin- 
secus singulorum sodalium operam ad cives omnes sine cuiusquam 
offensione porrigeret, mirum quantum prodesse coepit populo ad chri- 
stianos ubique et sensus et mores revocandos multiplici quidem via, 
sed potissime institutione iuventutis. Intercesserunt vero ad exercendum 
graviter optimum et patientissimum virum dolores domestici: qui, soli- 
dam patris vestri virtutem illustrantes, omne institutum eius divina 
quasi nota nobilitarunt. Etenim, maxime postquam is excessit e vivis, 
ista in primis Societas Mariae perpetuis incrementis ad hunc diem longe 
lateque diffusa est adeo, ut non difficulter possis divinae providentiae 
beneficium agnoscere. 

Haec Nos tam laetabilia grato in Deum animo considerantes, Eum 
impense vobiscum obsecramus, ut omnia Gulielmi losephi Chaminade 
opera, in Ecclesiae sanctae exploratissimam utilitatem suscepta, pergat, 
ut fecit adhuc, sua gratia fovere et usque provehere in maius. - Atque 
ob eam causam, ut saecularis haec originum vestrarum commemoratio 
vobis tamquam novo auspicio sit ad bene merendum de Ecclesia, 

ornetur ea volumus Pontificalis indulgentiae muneribus, quae vel ube- 
riorem divinae benignitatis opem vobis concilient. Quare damus ut, qui 
Societatis Mariae templa aut sacella, ubi supplicatione in triduum aut 
alio sollemni sacro fausta rei memoria celebrabitur, inviserint, omnes 
- non solum sodales et alumni sed quicumque se vobiscum ad rem cele- 
brandam consociaverint - Plenariam peccatorum suorum veniam, usi 
tatis conditionibus, lucrentur. Id ipsum concedimus religiosis Institutis, 
quae quidem ad fundanda legifer et parens vester plurimum contulit: id 
est tum Filiarum Mariae Immaculatae Agennensium et Auxitanarum, 
tum Misericordiae, ut dicitur, Burdigalensis; denique ceteris qui his 
variis religiosorum familiis consociati sunt. - Auspicem caelestium mu- 
nerum ac testem paternae benevolentiae Nostrae, tibi, dilecte Fili, et 
omnibus quos modo memoravimus, apostolicam benedictionem aman- 
tissime impertimus. 

Datum Romae apud sanctum Petrum, die vi martii mMcmxvu, Pon- 
tificatus Nostri anno tertio. 


BENEDICTUS PP. XV 


V 


AD R. D. ALBERTUM DIEN, ANTISTITEM URBANUM, MODERATOREM OPERIS APO- 
STOLICI SACRAE SUPELLECTILI BXTER!S MISSIONIBUS COMPARANDAE ; CON- 
SOCIATIONIS SOLLERTIAM PIETATEMQUE LAUDANS. 


Dilecte Fili, salutem et apostolicam benedictionem. — Opus a pro- 
pagatione Fidei-et paucos illius operarios et multam messem vix um- 
quam contingit Nobis reputare animo, quin simul sua sponte mens 
provolet ad ea varii generis instituta, quibus idem utitur ad sibi com- 
paranda necessaria subsidia. Est in his Sodalitas cui studiose, uti acce- 
pimus, praees, Nobisque, in hoc locatis apostolici muneris fastigio, quid 
optatius quam tibi ac sodalibus tuis gratulari parem pietati sollertiam 
vosque hortari omnes, sin minus ad constantiam, quae a vera virtute 
deesse nequit, ad diligentiam ita acuendam, ut eam metiamini crescen- 
tibus in dies magis sacrarum expeditionum necessitatibus? Cuiquam 
fortasse tempora in quibus versamur minus videantur hisce hortatio- 
nibus accomodata. Sed de studio divinae gloriae ac proximorum salutis 
num quis censeat licere bonis quicquam remittere ob id caussae, quod 

communium rerum sunt asperae vices? Imo, quidni hisce iisdem aspe- 
ritatibus non ita utantur, ut vel ipsae in bonum cooperentur? Sic igi- 
tur te ac sodales tuos Nos hortamur, nihil ut velimus negligatis ex iis, 
quae consociationem vestram eiusque propositum possint commendare. 
Ad impetrandum momenta vobis non desunt ex hoc ipso proposito 
petita. Quo enim spectant curae vestrae nisi ut, quo fieri utilius potest, 
opem feratis Operi a propagatione Fidei, aeternaeque eorum saluti qui 
in tenebris adhuec sedent et in umbra mortis eo consulatis ipso, quo 
decori domus Dei sacrorumque Ecclesiae rituum splendori consulitis? 
Profecto non quae sua sunt quaerit caritas vestra, sed quae [esu Christi, 
qui cum adeo nos dilexerit, ut seipsum pro nobis daret oblationem et 
hostiam, iure meritoque redamari a nobis vult non verbo neque lingua 
tantum, sed opere ac veritate. 

Auspex divinorum munerum Nostraeque testis benevolentiae, apo- 
stolica sit benedictio, quam tibi, dilecte Fili, et omnibus sodalibus tuis 
peramanter in Domino impertimus. 

Datum Romae apud S. Petrum, die x1 martii memxvi, Pontificatus 
Nostri anno tertio. 


BENEDICTUS PP. XV 


VI 


AD R. D. IOANNEM FRANCISCUM NOLL, SACERDOTEM, CURIONEM ECCLESIAE SAN- 
CTAE MARIAE HUNTINGTONII, COMMENDANS CATHOLICAM EPHEMERIDEM 
« SUNDAY VISITOR ». 


Dilecte Fili, salutem et apostolicam benedictionem. — Catholicam 
ephemeridem Sunday Visitor in qua moderanda plures iam annos es 
totus, duo, prae ceteris sunt quae Nobis commendant: susceptum a te 
propositum vulgandi atque illustrandi catholicam doctrinam adeo, ut 
arctius eidem devincas catholicos et non catholicos lucreris, et praecla- 
rum iudicium quod de eadem ephemeride fecisse accepimus cum Deces- 
sorem Nostrum f. r. Pium X, tum etiam alios auctoritate praestantes 
gravesque viros. Alterum enim te bonum praestat mysteriorum Dei 
dispensatorem: testatur alterum in persequendo proposito sancto te 
rectam tenere viam et ubere cum fructu adlaborare. Quidni igitur acce- 
ptis laudibus Nostra accedat commendatio? Quin etiam ita facere libet, 
ut currentem te, si quid est opus, incitemus, et apostolicam tibi imper- 

tientes benedictionem, alacritatem tuam et eorum, quibus uteris adiu- 
toribus, divinae permuniamus gratiae auxiliis. 

Datum Romae apud S. Petrum, die x1 martii memxvu, Pontificatus 
Nostri anno tertio. 


BENEDICTUS PP. XV 


Vil 


AD R. P. D. AUGUSTINUM, EPISCOPUM TIT. CONSTANTIENSEM, ABBATEM GENERA- 
LEM CISTERCIENSIUM REFORMATORUM, EXEUNTE IAM SAECULO A CONDITO 
WESTMALLENSI MONASTERIO. 


Venerabilis Frater, salutem et apostolicam benedictionem, — Cum 
Nostra caritas, tum etiam tua tuorumque sodalium virtus facit ut, pro- 
perante ad exitum saeculo, ex quo Westmallense monasterium conditum 
est, de eventu qui ad vos privatim attinet, ita Nos quoque laetemur, 
ut ipsi vos vix laetari posse videamini vehementius. Neque id mirum. 
Si enim propagari late et apud Belgas et apud Batavos Ordinem Cister- 
censium vidimus; si tot virtutum praesidio tantoque comitatu etiam nunc 
catholicum nomen non honestari modo ab iis, sed firmari ac provehi 
exploratum est, hoc vel inde repetendum ducimus quod Westmallensis 
familia adeo inclaruit disciplina sancta, ut ad religiosam perfectionem 
et suos mirifice iuvaret et ceteros alliceret. Vobis igitur ac reliquis, cum 
ex Belgio tum ex Batavia Cistercensibus sodalibus, qui monasterii istius 
ita vobiscum initia recolent ac decora, ut eidem quasi matri honorificatae 
gratulentur, ita Nos animo adfuturos putatote gratu antes, ut simul ad 
id hortemur ex quo decora eadem parta maioribus vestris ac vobismet- 
ipsis sunt, nimirum ad eam precandi patiendique consuetudinem, quae 
disciplinae vestrae caput est et summa, quaeque, ut nostis, eo in primis 
spectat, ut animus ab omni liber perturbatione in Dei amore et intendat 
se in dies magis et ceteros excitet. 

Auspex interea divinorum munerum Nostraeque testis benevolentiae, 
apostolica sit benedictio, quam tibi, venerabilis Frater, tuisque religiosis 
sodalibus peramanter in Domino impertimus. 

Datum Romae apud sanctum Petrum, die x11 martii Mcmxvu, Ponti- 
ficatus Nostri anno tertio. 


BENEDICTUS PP. XV 

ACTA SS. CONGREGATIONUM 


SUPREMA SACRA CONGREGATIO 8S. OFFICII 


I 


DE SACRAMENTO EXTREMAE UNCTIONIS IN CASU NECESSITATIS CONLATO 


In plenario conventu Supremae Sacrae Congregationis Sancti Officii, 
habito feria rv, die 31 ianuarii 1917, proposito dubio: « An admini- 
«strato Sacramento Extremae Unctionis in casu necessitatis unica 
« Unctione in fronte adhibita, per verba: Per istam sanctam Unctio- 
«nem indulgeat tibi Dominus quidquid deliquisti. Amen », cessante 
periculo, singulae Unctiones, ad tenorem Decreti diei 31 ianuarii 1907 
supplendae, sub conditione adhibendae sint vel non? Emi ac Rmi Dfi 
Cardinales in rebus fidei et morum Inquisitores Generales, omnibus 
mature perpensis, praehabitoque RR. DD. Consultorum voto, respon- 
dendum decreverunt: 

Negative ad 1*™ partem: Affirmative ad 2. 

Et sequenti feria v, die 1 februarii eiusdem anni, SSmus D. N. D. 
Benedictus divina providentia Pp. XV, in solita audientia R. P. D. Adses- 
sori eiusdem Supremae Sacrae Congregationis impertita, Emorum Pa- 
trum resolutionem adprobavit et confirmavit. Contrariis non obstantibus 
quibuscumque. 

Datum Romae, ex Aedibus S. Officii, die 9 martii 1917. 


Aloisius Castellano, S. R. et U. I. Notarius. 

II 


(Sectio DE INDULGENTIIS) 


DECRETUM 


CIRCA INDULGENTIAM « TOTIES QUOTIES » IN COMMEMORATIONE OMNIUM FIDE- 
LIUM DEFUNCTORUM. 


Huic Supremae Congregationi S. R. et U. Inquisitionis, ex parte 
R. P. D. Ioannis Bapt. Fallize, Episcopi tit. Elusan., Vicarii Apostolici 
Norvegiae, dubium exhibitum fuit: « Utrum decretum Supremae S. C. 
« S. Officii, d. d. 25 iulii 1914, respiciens Indulgentiam plenariam foties 
« quoties, lucrandam quotannis die 2 novembris, in favorem animarum 
«in Purgatorio degentium, ita intelligi debeat, ut eadem Indulgentia sit 
« perenniter affixa enunciato diei, an vero Commemorationi omnium 
« fidelium defunctorum, quae iuxta Rubricas contingat etiam alia die 
« celebrari? ». 

Eminentissimi Domini Cardinales Inquisitores Generales, in con- 
suelis comitiis, habitis feria 1v, die 13 decembris anno 1916, responde- 
runt: « Negative ad primam partem; Affirmative ad secundam ». 

Quam resolutionem SSimus D. N. D. Benedictus divina providentia 
Pp. XV, in audientia Rmo P. Commissario Generali S. O. impertita 
feria v, die 14, iisdem mense et anno, benigne approbavit ac publici 
iuris fieri mandavit. Contrariis non obstantibus quibuscumque. 


R. Carp. Merry Det VAL, Secretarius. 
L. S. 
Fr. Dominicus Pasqualigo, O. P., Commiss. Gen. S. O. 


SACRA CONGREGATIO CONSISTORIALIS 


SUBLACEN. 


In praecedenti fasciculo, pag. 119, lin. 4*, post verbum Negative, 
addantur verba « ad primam partem, affirmative ad secundam ». 

S. CONGREGATIO DE PROPAGANDA FIDE 


NOMINATIO 


Brevi apostolico nominatus est: 


14 februarii 1917. — Episcopus Sandhurstensis in Australia, R. D. 
foannes Mc Charty, vicarius generalis archidioecesis Melbournensis. 


SACRA CONGREGATIO RITUUM 


| 
ANTUERPIEN. seu MECHLINIEN. 


DECRETUM BEATIFICATIONIS ET CANONIZATIONIS VEN. SERVAE DEI SORORIS 
ANNAE A S, BARTHOLOMAEO, MONIALIS PROFESSAE ORDINIS CARMELITA- 
RUM EXCALCEATORUM. 


SUPER DUBIO 


An, stante approbatione virtutum et duorum miraculorum, Tuto 
procedi possit ad solemnem eiusdem Ven. Servae Dei Beatificationem ? 


A pretioso Servae Dei, sororis Annae a S. Bartholomaeo, obitu, qui 
Antuerpiae contigit anno millesimo sexcentesimo vigesimo sexto, die 
septima mensis iunii, unus vix aut alter abierat annus, et apud Apo- 
stolicam Sedem causa ipsius Ancillae Dei suum iam sumpserat exor- 
dium, sicuti mos erat illius temporis. 

Obtenta siquidem a felic. rec. Urbano Papa VIII, quam vocant, 
Signatura Commissionis, petitae mox impetrataeque sunt Remissoriales 
Litterae ad adornandum super Fama in genere apostolica auctoritate 
processum; eoque ad finem perducto Romamque delato de re instituta 
est quaestio, quae favorabili quum esset responso dirempta, deventum 

subinde erat ad apostolicam inquisitionem super virtutibus et mi- 
raculis in specie, quum in medio actorum cursu causam subsistere 
necesse fuit. 

In iuris namque disciplina, quae servata illuc usque fuerat, insi- 
gnis quaedam magnique momenti facta erat mutatio; eamque idcirco 
exsecutioni mandari oportebat. Etsi enim inde ab Alexandri III Ponti- 
ficis Maximi aetate, circa cultum publicum defunctis hominibus nomine 
Ecclesiae exhibendum, quaevis Episcopis aliisque locorum Ordinariis 
adempta fuerit potestas; atque hoc ipso Beatificatio quoque inter causas 
maiores adnumerata, uni Romano Pontifici privativo iure reservata per- 
manserit, nihilominus, quo interea apte dilucideque dignosceretur quid 
esset, in quo publici et ecclesiastici cultus ratio consisteret, quidque 
publicum inter atque privatum cultum intercederet discriminis, multum 
sane insumptum est temporis, industriae ac laboris, donec anno mille- 
simo sexcentesimo trigesimo quarto, rec. me. Urbanus Papa VIII, non 
ita pridem edita, sua confirmans decreta, modum, quo nova lex actu 
perficeretur, invenit tandem descripsitque. Nam Praedecessorum suo- 
rum, nominatim Alexandri III et Innocentii III insistens vestigiis, sta- 
tuit iterum validiusque decrevit, Servis Dei nondum beatificatis aut 
canonizatis publici et ecclesiastici cultus significationes nequaquam 
posse deferri; insimul tamen, quemadmodum par erat maximeque sua- 
debat aequitas, consulto dataque opera cavit, si qui essent Dei Servi, 
quos aut centum ante annos, aut iustis aliis de causis Christifideles 
consuevissent publice honorare, possessione ista eosdem Dei Servos 
non esse exturbandos; utque hance eorum peculiarem conditionem iuri- 
dicus suppeteret probandi modus, quosdam, ad instar propriae veraeque 
exceptionis, induxit casus, qui propterea casus excepti iure merito vo- 
cantur et sunt. Exinde causarum Servorum Dei duplex quum fuerit 
constitutus ordo; earum nimirum, quae per viam ewxtraordinariam, seu 
per viam cultus, et earum, quae per viam ordinariam, seu per viam 
non cultus procedunt, huic alteri causarum generi omnino singulare 
obtigit, ut vix ad Sanctam Sedem deferantur ab eaque illis, ut inquiunt, 
apponatur manus, illico nefas sit ad ulteriora progredi, nisi prius Servis 
Dei, de quibus agitur, nullum praestitum fuisse praestarique publicum 
et ecclesiasticum cultum legitime constiterit; idque nedum in causis, 
quae introducendae postea forent, sed in iis etiam, quae eodem sub 
Urbano VIII initae paulo ante fuerant, aeque observari debere, iussum 
praeterea fuit. 

Quibus omnibus in promptu est, quomodo factum sit, ut Servae 
Dei sororis Annae a S. Bartholomaeo quamvis tam mature penes Apo- 

stolicam Sedem agitari coepta fuerit causa, attamen ob eam praesertim, 
quae interim supervenerat, novi iuris constitutionem, nonnisi post inte- 
grum et amplius saeculum, anno videlicet millesimo septingentesimo 
trigesimo quinto, Clemente XII Summo Pontifice, eiusdem venerabilis 
Ancillae Dei ostensae declarataeque fuerint heroicae virtutes. Hisce vero 
probatis, bis fere saeculare secutum est silentium; sed istud Sanctissimi 
Domini nostri Benedicti Papae XV abrupit oraculum; binas quippe, 
quae praesto iam erant sanationes quibusque causae lectissimae tandiu 
exspectatum imponi licuisset fastigium, vero proprioque prodigio esse 
adiudicandas Ipse Beatissimus Pater apostolica auctoritate Sua nuper- 
rime sanxit decreto. Ita quod sibi primum proposuerant actores, gquum, 
tribus propemodum abhinc saeculis, Urbanum VIII, Summum Ponti- 
ficem, adiverunt supplices, hoc profecto fauste feliciterque assecutos 
tandem se esse laetantur; quandoquidem, cunctis recte riteque adim- 
pletis, quae adimpleri opus erat, nihil aliud impedimento esse potest, 
quominus venerabili Ancillae Dei sorori Annae a S. Bartholomaeo Bea- 
torum caelitum merito ac twto decernantur honores. 

In generalibus proinde sacrae huius Congregationis Comitiis, quae 
die decima tertia currentis huius mensis martii, coram Sanctissimo 
Domino nostro celebrata sunt, propositum per Reverendissimum Cardi- 
nalem Antonium Vico, causae Relatorem, Dubio: An, stante approba- 
lione virtutum et duorum miraculorum, tuto procedi possit ad solemnem 
venerabilis Servae Dei, sororis Annae a S. Bartholomaeo Beatificationem ? 
omnes, qui aderant, quum Reverendissimi Cardinales tum Patres Con- 
sultores, tuto fieri posse unanimi suffragio responderunt. Beatissimus 
vero Pater patefacere etsi non praetermiserit solemnem diem eapectare 
proximum, quo Beatorum nomen cultumque fidelissimae huic sanctae 
Theresiae comiti attribuere licebit; ob eamque rem pergrate Sibi contin- 
gere quod novam apud Deum deprecatricem, tam nobili auctam titulo et 
Sibi et christiano populo addere possit; attamen, divinae sapientiae prae- 
sidium et lumen impensius exoraturus, decretoriam Sententiam Sibi 
adhuc differendam duxit. 

Hodierna autem die Dominica Passionis, religiosissime litato eucha- 
ristico sacrificio, ad Vaticanas Aedes advocari voluit Reverendissimum 
Cardinalem Antonium Vico, episcopum Portuensem et S. Rufinae, sacrae 
rituum Congregationi Pro-Praefectum causaeque Relatorem, una cum 
R. P. Angelo Mariani, Fidei Promotore, meque insimul infrascripto 
Secretario, eisque adstantibus solemniter edixit: Tuto procedi posse ad 
solemnem venerabilis Dei Servae sororis Annae a S. Bartholomaeo Bea- 
tificationem. 

Hoc Decretum in vulgus edi, in acta sacrae rituum Congregationis 
inseri litterasque apostolicas in forma Brevis de Beatificationis solemni- 
bus, ubi primum licuerit, in Basilica Vaticana celebrandis expediri iussit, 
Calendas apriles anno MCMXVU. 


+H A. Carp. Vico, Ep. Portuen. et S. Rufinae, 
S. R. C. Pro-Praefectus, 


L. 3S. 
Alexander Verde, Secretarius. 


Il 
ROMANA 


DECRETUM BEATIFICATIONIS ET CANONIZATIONIS VEN. SERVI DEI IOSEPHI MARIAE 
PIGNATELLI, SACERDOTIS PROFESSI SOCIETATIS IESU,. 


SUPER DUBIO 


An constet de virtutibus theologalibus fide, spe et caritate in Deum 
ac proximum; nec non de cardinalibus prudentia, iustitia, fortitudine 
ac temperantia earumque adnexis, in gradu heroico, in casu et ad effe- 
ctum, de quo agitur ? 


Quo super heroicis virtutibus venerabilis Dei Famuli Iosephi Mariae 
Pignatelli, aliquot abhinc annos, instituta, facile atque expedite absolve- 
retur quaestio, interfuit plurimi e tanto testium, qui auditi perpensique 
fuerant, numero, tamque copiosa iudicialium actorum mole nativam atque 
propriam eiusdem venerabilis Dei Famuli plenam in lucem in primis 
educere personam, eamdemque postmodum, omnibus suis partibus exple- 
tam, apte graphiceque veluti ante oculos constituere 

Ita, quis quantusque hic extiterit Dei Servus, coram adspicere con- 
templarique gavisus est animus; quousque insuper exercitae ab eo pro- 
gressae fuerint christianae virtutes, insimul demirari licuit atque etiam 
dimetiri, cunctis praesertim recto iudicio et aequa mente inspectis pen- 
sitatisque peculiaribus temporum, locorum ac personarum adiunctis, 
quibus in mediis fortunosam traducere vitam atque opeiari eidem obti- 
gerat Dei Famulo. Eiusmodi namque adiuncta magnopere adversa, 

acerba nimis atque aspera praefatum venerabilem Dei Servum nactum 
expertumque fuisse aerumnosae illius aetatis monumenta testantur. 

Nihilominus, insigni praeditus ut erat animi comparatione, qua ad 
perfecte agendum assidue movebatur, vi fluctuum ac tempestatum vinci 
se frangique umquam passus non est. Quin imo, divina operante gratia, 
omnibus hisce impedimentis atque obstaculis, tamquam propitia sibi 
oblata occasione, ubertim prudenterque usus fruitusque ille fuit eo qui- 
dem consilio, ut magis magisque in virtutis semita proficeret in diem 
ad mortem usque, quae proinde annis plenum, meritis onustum atque 
virtutum ornamento fulgentem, heic in alma Urbe, illum promptum para- 
tumque invenit, die decima quinta novembris anni millesimi octingen- 
tesimi decimi primi. 

Equidem pro nova praeparatoria Congregatione, quae tamen de 
Sanctissimi Domini nostri Benedicti Papae XV venia, mense iulio supe- 
rioris anni, habita est, propositae iam erant praescriptaeque normae, 
quibus in praenobilis causae huius prosequenda defensione duci se regi- 
que deberent actores. Qui sane, uti erant moniti, toti in eo fuerunt, ut 
quod unice est totius rei caput naviter studioseque inquirerent prius, 
factorumque subinde segete praeclara admodum atque opima firmiter 
innixi, plenam uberemque conficerent demonstrationem, qua vir pru- 
dens suique iudicii homo ad assentiendum ferme cogeretur, quavis ex 
eiusdem animo depulsa dubitatione. 

Id maxime in generali Congregatione patuit, quae, die decima tertia 
huius ad exitum properantis mensis martii, coram Sanctissimo Domino 
nostro coacta fuit. In qua siquidem propositum quum fuisset per Reve- 
rendissimum Cardinalem Antonium Vico, causae Relatorem, sequens ad 
discutiendum Dubium: An constet de virtutibus theologalibus fide, spe et 
caritate in Deum ac proximum ; nec non de cardinalibus prudentia, iustitia, 
fortitudine ac temperantia earumque adnexis venerabilis Dei Famuli lose- 
phi Mariae Pignatelli, in gradu heroico, in casu et ad effectum de quo 
agitur ? tam Reverendissimi Cardinales quam Patres Consultores suam 
quisque ex ordine aperuere sententiam. Quorum omnium Beatissimus 
Pater agnitis exceptisque suffragiis, Coetum dimisit auspicatissimis hisce 
verbis: « Vehementer delectamur quod tam multum operae ac studii 
« adhibitum sit illustrandis virtutibus gestisque viri praestantissimi, cum 
« quo tot cives, tot Instituta, totque nationes necessitudine summa devin- 
« ciuntur. Scilicet, in primis patriciorum genus, unde ortum ille habuit; 
« plebeium deinde, in quo instituendo sedulam curam insumpsit; Societas 
« fesu, cuius utilitati inter laeta ac tristia prospicere non destitit, atque 
« Eeclesia Christi universa cui diligens administer inserviit: Hispaniarum 

« etiam populi, quorum in sinu natus est et ingenue educatus, nec non 
« Itali, quorum terras peragravit animosque sanctimonia et splendore 
« vitae illustravit; Romaque prae ceteris, in qua latissime apostolatus 
« eius manavit et ubi sanctissimo fine quievit. Fuit quidem Venerabilis 
« Toseph Mariae Pignatelli indesinenti motu agitata vita; ita tamen ut 
« semper et ubique studio divinae gloriae animarumque servandarum 
« ducta esse videretur. Nec decipi arbitramur eum qui divino consilio 
« praestitutum fuisse putet, ut inclitus Dei Servus aetate hac nostra 
« super candelabro collocaretur, qua et clerici, et sacerdotes et religiosi 
« sodales, tam ingenti numero, e consentaneo atque ordinatissimo vitae 
« genere seminarii, presbyterii, monasterii abrepti pelluntur; ex omni 
denique ordine quamplurimi in rerum publicarum motus iactantur: 
« eo nimirum divino consilio ut, Venerabilis exemplo, cuius - etiam longe 
a sacrae conversationis septis in ipsisque saeculi periculis - vita fuit 
virtutum omnium lumine illustris, addiscant omnes semper et ubique 
«eam morum custodiendam esse integritatem, quae sua cuique voca- 
« tione praescribitur, licet cotidiano familiae, seminarii, claustri desierit 
« fulciri praesidio ». Quoniam vero gravissima agebatur res, idem San- 
ctissimus Dominus noster supremum iudicium suum de more proro- 
gandum censuit, cunctosque, qui aderant, interim est adhortatus secum 
velint clementissimum Deum enixe deprecari, ut tum votis Suis tum 
Ecclesiae populorumque necessitatihus propitius adspiret atque opi- 
tuletur. 

Hodierna autem die Dominica Passionis Beatissimus Pater, sacris 
plissime operatus, ad Vaticanas Aedes arcessiri iussit Reverendissimum 
Cardinalem Antonium Vico, episcopum Portuensem et S. Rufinae, sacrae 
rituum Congregationi Pro-Praefectum causaeque Relatorem, una cum 
R. P. Angelo Mariani, Fidei Promotore, meque insimul infrascripto Secre- 
tario, eisque adstantibus, solemniter pronuntiavit: Constare de virtutibus 
theologalibus fide, spe et caritate in Deum ac proximum ; nec non de car- 
dinalibus prudentia, iustitia, fortitudine ac temperantia earumque adnexis 
venerabilis Servi Dei losephi Mariae Pignatelli, in gradu heroico, in casu 
et ad effectum, de quo agitur. 

Hoc Decretum publici iuris fieri et in acta sacrae rituum Congre- 
gationis referri mandavit vit calendas apriles anno MCMXVII. 


a 


+ A. Carp. Vico, Ep. Portuen. et S. Rufinae, 
S. R. C. Pro-Praefectus. 


L. S. 


Alexander Verde, Secretarius. 

Ill 
URBIS er ORBIS 


DE COMMEMORATIONE OMNIUM FIDELIUM DEFUNCTORUM 


Quo universi Cleri Populique fidelis in Commemoratione omnium 
fidelium defunctorum par et consors ferveat pietas, atque coniuncta 
suffragia magis prosint animabus in Christo quiescentibus; itemque 
sacra Liturgia in Eucharistico sacrificio litando divinoque Officio per- 
solvendo, uniformi ac solemni ritu in universa Ecclesia peragatur, San- 
ctissimus Dominus Noster Benedictus Papa XV, ex Sacrae Rituum 
Congregationis consulto, suprema auctoritate Sua, slatuit ac decrevit: 
« Solemnem Commemorationem omnium fidelium defunctorum, ex Con- 
« stitutione Apostolica Incruentum Altaris, die 10 augusti 1915 edita, 
« ampliori privilegio trium Missarum de Requie auctam, Festis solem- 
« nioribus primariis ritus duplicis primae classis et Ecclesiae Univer- 
« salis amodo esse aequiparandam, adeo ut omnia et singula Festa pro- 
« pria locorum, Ecclesiarum, Ordinum seu Congregationum aliorumque 
« Institutorum particularium excludat, excepta tamen Dominica, quae 
« die secunda novembris occurrat; quo in casu eadem Commemoratio 
«cum suis privilegiis in diem immediate sequentem de more transfe- 
« ratur. Sancivit insuper Sanctitas Sua, ut Kalendaria et Propria par- 
« ticularia, nullo excepto, huic Decreto conformari debeant. Contrariis 
« non obstantibus quibuscumque, etiam speciali mentione dignis. 

« Die 28 februarii 1917 ». 


+R A. Carp. Vico, Ep. Portuen. et S. Rufinae, 
S. R. C. Pro-Praefectus. 
L. + S. 
Alexander Verde, Secretarius. 


IV 
DUBIA 


DE MISSIS IN COMMEMORATIONE OMNIUM FIDELIUM DEFUNCTORUM 


A Sacra Rituum Congregatione pro opportuna declaratione postu- 
latum est: An ex tribus Missis de Requie in Commemoratione omnium 
fidelium defunctorum a Constitutione Apostolica diei 10 augusti 1915 

permissis: J. Sacerdos unam vel duas tantum Missas celebrare queat, 
et II. in utroque casu quaenam Missae ex descriptis in decreto Sacro- 
rum Rituum Congregationis Urbis et Orbis diei 11 augusti 1915 legen- 
dae sint, ac demum III. pro quibus eaedem applicandae? 


Et Sacra Rituum Congregatio, exquisito specialis Commissionis suf- 
fragio, omnibus perpensis, ita rescribendum censuit: 

Ad I. Affirmative ad utrumque. 

Ad II. Prima Missa ex supradescriptis semper legenda est; altera 
erit secunda. 

Ad II]. In utroque casu una Missa ad intentionem celebrantis, in 
secundo tamen casu, altera ex duabus Missis pro omnibus fidelibus 
defunctis applicanda est. 

Atque ita rescripsit et declaravit de mandato Sanctissimi, die 28 fe- 
bruarii 1917. 


> A. Carp. Vico, Ep. Portuen. et S. Rufinae, 
S. R. C. Pro-Praefectus. 
L. S. 
Alexander Verde, Secretarius. 


V 


DUBIA 
DE OCCURRENTIA ET TRANSLATIONE QUORUNDAM FESTORUM 


Sacrorum rituum Congregationi sequentia dubia expendenda et 
solvenda subiecta sunt; nimirum: 

I. Inspectis rubricis Breviarii romani, nempe tam rubrica generali 
tit. IV de Festorum occurrentia accidentali eorumque translatione, n. 2, 
quam rubrica speciali de die Octava Epiphaniae occurrente in Dominica ; 
atque inde exorto dubio, quaeritur: 

Si Festum duplex primae classis, a die 7 ad 12 ianuarii inclusive 
occurrens, incidat in Dominicam, quid agendum? 

I]. Quando dies Octava communis occurrit eadem die cum aliquo 
Festo Domini ritus duplicis maioris, fit Officium de die Octava cum 
commemoratione Festi Domini, quaeritur: 

Si memorata dies Octava in Dominicam incidat, Officium eritne de 
ipsa Dominica cum commemoratione diei Octavae et Festi Domini; aut 
potius reviviscit ius Festi Domini supra Officium Dominicale? 

III. In Dioecesi N., titulus ecclesiae particularis est Septem Dolorum 
Beatae Mariae Virginis feria sexta post Dominicam Passionis sub com- 
petente ritu duplici primae classis recolendus; et sequenti die aliud 
Festum duplex I aut II classis occurrit; quaeritur: 

Quoties eiusmodi Festum Titulare Deiparae Virginis Perdolentis 
impediatur, Feria sexta assignata, ab alio Festo nobiliori, et Sabbato 
sequenti, ab alio Festo classico, quid faciendum? 


Et Sacra rituum Congregatio, audito specialis commissionis suffragio, 
omnibus sedulo perpensis, triplici quaestioni ita respondendum censuit: 

Ad I. Fiat officium de Festo duplici primae classis cum commemo 
ratione Dominicae, iuxta praefatam rubricam generalem, tit. IV, n. 2. 

Ad II. Negative ad primam partem; affirmative ad secundam. 

Ad III. Festum Titulare Deiparae Perdolentis transferatur, cum ritu 
paschali, post Dominicam in Albis in proximiorem diem sequentem quae 
sit libera, iuxta Rubricas, tit. IV, n. 3. 

Atque ita rescripsit, declaravit et servari mandavit. 

Die 3 martii 1917. 


*& A. Carp. Vico, Ep. Portuen. et S. Rufinae, 
S. R. C. Pro-Prafectus. 
L. S. 


Alexander Verde, Secretarius. 


VI 
DECRETUM 


CIRCA RUBRICAS BREVIARII 


Per Decretum Sacrae rituum Congregationis Urbis et Orbis diei 
28 februarii vertentis anni, de Commemoratione omnium fidelium defun- 
ctorum, Sanctissimus Dominus Noster Benedictus Papa XV, statuit ac 
sancivit ut eiusmodi Commemoratio excludat omnia et singula Festa 
propria locorum, ecclesiarum, ordinum seu congregationum, aliorumque 
institutorum. Hine Sacra eadem Congregatio, audito specialis Commis- 
sionis suffragio, cunctisque sedulo perpensis, sequentes variationes, a 
praefato Decreto deductas, in Rubricis Breviarii Romani faciendas esse 
censuit; easque in futuris ipsius Breviarii editionibus inseri atque ab 
omnibus servari mandavit. 


= 

In Rubricis Breviarii ad normam bullae « Divino afflatu ». 


I 
Tit. 1V, num. 6 

Commemoratio omnium fidelium defunctorum excludit tum Festa 
occurrentia, tum Festa transferenda cuiusvis ritus. Si tamen dies 
2 novembris in Dominicam inciderit, Officium fit de Dominica cum Com- 
memoratione Octavae omnium Sanctorum; et Commemoratio omnium 
fidelium defunctorum, iisdem cum iuribus, in diem 3, tamquam in sedem 
propriam, transfertur. 


II 
Tit. V, num. 4 


Commemoratio omnium fidelium defunctorum excludit tum Festa 
occurrentia, tum Festa transferenda cuiusvis ritus. 


III 
Notanda in praecedentibus tabellis 


Numerus 16 expungatur. 


IV 
Rubrica particularis in Proprio Sanctorum, die 2 novembris 
Commemoratio omnium fidelium defunctorum excludit tum Festa 
occurrentia tum Festa transferenda cuiusvis ritus. Si tamen inciderit 


in Dominicam, iisdem cum iuribus, in sequenti Feria secunda celebra- 
tur, translato, vel penitus omisso, iuxta Rubricas, quolibet alio Festo. 


Insuper ipsa Sacra Congregatio iisdem futuris Breviarii Romani 
editionibus sequentes etiam variationes adiicendas praescripsit. 


Die 22 septembris ad Lectionem VI Officii S. Thomae de Villanova 
Ep. et Conf. omittantur postrema verba: « atque eius memoriam quar- 
« todecimo kalendas octobris celebrari mandavit ». 

VI 


Die 1 iulii, in Festo Pretiosissimi Sanguinis D. N. I. C., rubrica 
specialis in fine Officii Sicoubi, etc. ita exprimatur: « Sicubi tamen hoc 
« Festum habeat II Vesperas integras, omnia dicuntur ut in I Vesperis, 
« sed, loco ultimi Psalmi, dicatur Ps. 147 Lauda, Ierusalem, Dominum, 
«nec non Versus et Antiphona ad Magnificat ut infra ». 

Contrariis non obstantibus quibuscunque. Die 10 martii 1917. 


s& A. Carp. Vico, Ep. Portuen. et S. Rufinae, 
S. R. C. Pro-Praefectus. 
L. S. 


Alexander Verde, Secretarius. 

ACTA TRIBUNALIUM 


SACRA POENITENTIARIA APOSTOLICA 


AUGENTUR INDULGENTIAE TACTUI POENITENTIALIS VIRGAE ADNEXAE 


Ssmhus Dominus Noster Benedictus div. prov. Pp. XV, preces benigne 
excipiens infrascripti Cardinalis Maioris Poenitentiarii de favoribus spi- 
ritualibus augendis qui tactui virgae poenitentialis a Summis Pontifi- 
cibus adnexi sunt, in audientia diei 2° vertentis mensis martii, dignatus 
est concedere omnibus christifidelibus qui quolibet anni die, in basilicis 
Lateranensi, Vaticana et Liberiana, Minores Poenitentiarios adierint, 
seseque cum verae humilitatis et sincerae contritionis sensibus poeni- 
tentiali virga tangendos submiserint, centum dies indulgentiae semel in 
die lucrandae, qua ipsis liceat, si malint, pie functorum vita labes poe- 
nasque expiare. 

Insuper eadem Sanctitas Sua benigne concedere dignata est Car- 
dinali Poenitentiario Maiori perpetuam facultatem relaxandi in forma 
Ecclesiae consueta, omnibus christifidelibus, qui ex veteri et laudabili 
instituto, eundem Poenitentiarium Maiorem munere suo statutis diebus 
hebdomadae maioris in tribus Urbis Basilicis solemni ritu fungentem, 
pie reverenterque cum praedictis animi sensibus adierint eiusque poe- 
nitentiali virga tangendos pariter se submiserint, ter centum dies de 
iniunctis eis seu alias quomodolibet debitis poenitentiis; ea mente ut 
haec indulgentia etiam animabus, quae Deo in caritate coniunctae ex 
hoc mundo migraverint, per modum suffragii applicari possit et valeat. 

Datum Romae, in Sacra Poenitentiaria, die 6 martii 1917. 


GuLieLmMus Carp. Van Rossum, Poen. Maior. 


F. Borgongini Duca, S. P. Secretarius. 

SACRA ROMANA ROTA 


FLORENTINA 


IURIUM IN SEPULCRIS 

Benedicto Papa X V feliciter regnante, Pontificatus Dominationis Suae 
anno secundo, die 9 iuniit 1916, RR. PP. DD. Seraphinus Many, Ponens, 
loannes Prior et Raphaél Chimenti, Auditores de turno, in causa Floren- 
tina. Iurium in sepulcris, inter Rev. Angelum Ciuffi, repraesentatum per 
legitimum procuratorem Angelum d’Alessandri, advocatum, et Confrater- 
nilatem S. Marci et SSmae Annuntiatae, repraesentatam per legitimum 
procuratorem Vincentium Sacconi, advocatum, in gradu appellationis 
contra sententiam rotalem diet 26 februarii 1915, a dicto Rev. Angelo 
Ciuffi interpositae, sequentem tulerunt sententiam definitivam. 


Die 28 augusti 1871, Rev. Santi Binazzi, praepositus ecclesiae paro- 
chialis S. Felicis ab Ema, in dioecesi Florentina, et Sodalitas S. Marci 
et SSmae Annuntiatae, in hac ecclesia parochiali erecta, contractum 
societatis inierunt, ad construendum, in ipso coemeterio parochiali, 
distinctum sepulcrum, ad formam, ut dicitur, columbarii; cuius contractus 
praecipua lex erat ut parochus et sodalitas in dimidia parte tum expen- 
sas aedificationis solverent, tum lucra futurarum tumulationum percipe- 
rent. Mortuo Rev. Binazzi anno 1880, Rev. Angelus Ciuffi, eius succes- 
sor, similes conventiones cum eadem sodalitate, annis 1882, 1889 et 1908 
iniit, pro construendis aliis partibus seu sectionibus sepulcri. Hoc autem 
anno 1908, inter parochum et sodalitatem orta est gravis controversia, 
cum ille negaret sodalitati ullum ius competere ad participanda emolu- 
menta tumulationum. Hane controversiam Curia Florentina decreto suo 
diei 8 iunii 1912 diremit, quo praefatum ius sodalitati recognovit et 
confirmavit. A quo decreto cum appellasset parochus, causa, prius 
habita Commissione pontificia, in H. S. O. ventilata est. Tria autem 
concordata sunt dubia, scilicet: 

«1. An, quo titulo, quanam mensura, quibusque oneribus sodali- 
« tas S. Marci et SSinae Annuntiatae, participare debeat de emolumentis 
« funerariis veteris et novi coemeterii in casu. 

« 2. Utrum sodalitati an parocho restituenda sint emolumenta in 
« praeteritum percepta, necnon reficienda damna in casu. 

« 3. A quo, quomodo, qua mensura, quibusque sub cautelis emo- 
«lumentorum administratio sit gerenda in casu ». 

Porro, ad haec dubia in sententia rotali diei 26 februarii anni 1915, 
sic responsum est: 

« Ad 1. Affirmative, seu sodalitatem S. Marci et SSmae Annuntiatae 
« participare debere de emolumentis veteris et novi coemeterii, in casu, 
« titulo conventionum inter ipsam et parochum §S. Felicis ab Ema ini- 
« tarum, atque pari mensura tam in oneribus, expensis operarum et 
« manutentionis ordinariae ac extraordinariae communiter ferendis, 
« quam in proventibus inter sese dividendis. 

« Ad 2. Affirmative ad primam partem, negative ad secundam, seu 
« sodalitati a parocho restituenda esse emolumenta in praeteritum per- 
«cepta, necnon reficienda esse damna, in casu. 

« Ad 3. Emolumentorum administrationem gerendam esse iuxta 
« normas statutas in conventione diei 26 aprilis 1908 ». 

Igitur ab hac sententia Rev. Parochus Angelus Ciuffi appellavit, et 
inde in H.S. O. solitum dubium concordatum est: An sententia Rotalis 
diet 26 februarii 1915 confirmanda vel infirmanda sit in casu. 


Quod ad ius spectat. Fidem pactis seu contractibus servandam esse 
omnia iura clamant: « Quid enim, ait Ulpianus, in L. 1, De Pactis, Il, 14, 
«tam congruum fidei humanae, quam ea quae inter eos placuerunt 
« servare? ». Unde inter eos qui contraxerunt, conventio instar legis 
est. Porro hic effectus, scilicet obligatio hine inde orta non producitur 
a contractu, nisi hic sit validus. Ut autem contractus sit validus, plura 
requiruntur; ex quibus haec, quae ad praesentem speciem propius per- 
tinent, scilicet: 1) Ut contractus fiat inter personas, physicas vel mora- 
les, quae ad contrahendum iure sint capaces. 2) Ut consensus, ex utra- 
que parte, sit absolutus, et ab errore et metu immunis. 3) Ut si qua 
solemnitas a iure sub poena nullitatis contractus praescripta sit, accurate 
servetur; sic, si agatur de alienatione boni ecclesiastici immobilis, vel 
mobilis pretiosi, ad contractus validitatem requiritur, vi Pauli II Bulla 
Ambitiosae, beneplacitum apostolicum; modo tamen non agatur de bono 
immobili parvi valoris, seu, ut dicitur, de terrulis, ad quarum aliena- 
tionem sufficit licentia Ordinarii. Quae omnia cum clara sint, et apud 
omnes incontroversa, ad factum properare possumus. 


Factum quod attinet. Praecipuum praesentis controversiae quaesitum, 
hoc est: Utrum sodalitas S. Marci ius habeat participandi de emolumentis 
tumulationum quae factae fuerunt aut fiunt in distincto sepulcro quod 

in coemeterio S. Felicis ab Ema erectum est. Sententia appellata prae- 
fatum ius sodalitati adiudicat, innixa super quatuor conventionibus 
inter ipsam sodalitatem et parochos S. Felicis initis; ex altera parte, 
has conventiones procurator Rev. parochi Angeli Ciuffi plane irritas ess€ 
contendit, et inde dictum ius sodalitatis respuit. Igitur de illarum con- 
ventionum valore inquirendum est. 

Prima et praecipua conventio, unde initium et exemplum aliae 
sumunt, inita est, ut dictum est in facti specie, die 21 augusti anni 1871, 
inter parochum Binazzi et sodalitatem S. Marci. Principaliora huius 
conventionis capita referenda sunt, ut clarius finis eius et indoles ap- 
pareant. « Essendoché il M. R. D. Santi Binazzi, Proposto della chiesa di 
« S. Felice a Ema in comune del Galluzzo, abbia recentemente ottenuto 
« tanto dalle Autoritaé Governative, che dal municipio suddetto, la facolta 
« di costruire un sepolcreto a forma di colombario, da erigersi accanto 
«al cimitero addetto alla preindicata chiesa; 

« Essendoché al seguito di tale concessione, il nominato sig. Propo- 
« sto Binazzi, riconoscendo la convenienza di costruire sollecitamente la 
« prima sezione di tale sepolcreto, all’oggetto di poter poi con gl’ incassi 
« provenienti dalle tasse di tumulazione sulla sezione stessa (se pure, 
« saldate le spese occorse per detta prima sezione, non gli piacera di 
« disporre in altro modo degli avanzi), condurre a termine una tale opera, 
« abbia invitato i rappresentanti della Ven. Compagnia di S. Marco e 
« della SSma Annunziata in S. Felice a Ema di concorrere con essa 
« alle spese previste e accessorie per tale costruzione; 

«... ll sig. Proposto Binazzi per interesse proprio e della chiesa 
« suddetta, ed i signori Filippo Barcali e D. Francesco Chelazzi (qui 
« sodalitatis nomine agebant), nell’interesse della suddetta Ven. Com- 
< pagnia, convengono e concordano di far costruire ed erigere a spese 
« comuni e cosi a perfetta méta fra loro la prima sezione del sepolcreto 
« che il sig. Proposto Binazzi é stato autorizzato come sopra a edificare. 

« IL mantenimento e conservazione di detta prima sezione di sepol- 
« creto, non menoché dell’attuale camposanto a sterro sul quale il sepol- 
« creto stesso ricorre, saranno a carico per meta fra il parroco e la 
« Compagnia in conformita degli accordi stabiliti col municipio del 
« Galluzzo. Inoltre la stessa Compagnia pagherd annualmente al par- 
«roco di detta chiesa di S. Felice a Ema, la meta del canone che dal 
« perito sig. Mattias Facchini eletto di comune accordo dalle parti, 
« verrd assegnato al terreno da occuparsi per la costruzione dell’ intero 
« sepolcreto e per |’ ingrandimento dell’attuale camposanto a sterro dalla 
« parte di settentrione; qual meta di canone non potra essere superiore 

« all’interesse della meta del prezzo che il parroco potrebbe ricavare 
« dal terreno a rigorosa compra e vendita nelle attuali circostanze; 

« Ultimati i lavori della suddetta sezione di sepolcreto, si procedera 
« alla liquidazione dei conti e si accertera col concorso del Proposto e 
« dei tre suddetti fratelli lo ammontare preciso delle spese. A mano a 
«mano che si verificheranno incassi per tasse di tumulazione, si pro- 
« cedera alla graduale restituzione al parroco e alla Compagnia delle 
« somme rispettivamente anticipate, ed essendoci avanzo, questo, se le 
« parti non metteranno mano alla costruzione di una seconda sezione 
« di sepolereto, dovra essere diviso fra il Proposto di S. Felice a Ema 
«e la detta Compagnia, fermo restante l’obbligo del mantenimento di 
« che sopra in ogni caso; 

« Le spese del presente atto... non che le occorrenti per gli atti 
« necessari alla costruzione dei lavori sopra contemplati, saranno sop- 
« portate per una meta dalla Ven. Compagnia e per l’altra dal Pro- 
« posto Binazzi ». 

Agitur ergo de contractu societatis ad normas iuris inito; in quo 
scilicet utraque pars in commune confert pecuniam, ut inde partem 
lucri correspondentem capiat. Parochus, praeter pecuniam, confert etiam, 
in aliquo sensu, partem fundi parochialis; sed, ex sua parte, sodalitas 
annuum canonem huic fundi parti correspondentem solvit; ita ut, quan- 
tum fieri potest, et omnes expensae per dimidiam partem ab utroque 
socio sustineantur, et pariter omnia lucra in dimidia parte ab utroque 
percip antur. Nihil ergo iustius hac conventione; nihil iuri conformius. 
Et ita constanter observatum est ab anno 1871, in quo inita fuit haec 
societas, ad annum 1908, id est per triginta septem annos. 

Hoc autem anno 1908, parochus, vim huius contractus eludere 
volens, praetendit illum invalidum esse ex defectu beneplaciti aposto- 
lici. Dixit enim non agi quidem de alienatione boni parochialis, sed 
de onere reali, bono parochiali imposito, quod locationi ad longum tem- 
pus aequivalebat; haec sunt verba procuratoris parochi, in Restrictu 
secundae propusitionis: « Perché ricorresse la nullita, non vi era biso- 
« gno che si trattasse di compra e vendita di immobili, né di alienazione 
« di proprieta parrocchiale; bastava la imposizione di un puro e sem- 
« plice onere di locazione a lungo tempo. II dire, come dissero i primi 
« giudici, che nel caso si trattava di societa, non é rispondere all’argo- 
« mento. A buon conto, il parroco conferiva in societaé un fondo par- 
« rocchiale, perché fosse a parte degli utili la confraternita e cid equi- 
« valeva per lo meno ad una locazione a lungo tempo. E tutto qui il 
« capitale errore della sentenza ». 

Verum quidem est primam sectionem sepulcri distincti, quam con- 
trahentes in conventione anni 1871 principaliter intendebant, aedificatam 
fuisse super fundo parochiali, id est, super ipso coemeterio ecclesiae 
parochialis, ut patet ex ipso tenore conventionis: « Il mantenimento... 
« dell’attuale camposanto a sterro sul quale il sepolcro stesso ricorre »; 
quod ceteroquin pacificum est inter partes. 

Sed ex hoc non sequitur necessarium fuisse beneplacitum apostoli- 
cum. Ex hac enim sepulcri distincti aedificatione, nec ulla pars coeme- 
terii parochialis alienata est, nec huic coemeterio ullum novum onus 
impositum est; siquidem onus recipiendi corpora defunctorum tumulanda 
essentialiter ipsi coemeterio inhaeret, ita ut, constructo sepulcro distin- 
cto, locus solus tumulationis mutatus sit; antequam enim sepulcrum 
construeretur, corpora sepeliebantur subtus terram; constructo sepulcro, 
corpora iam sepeliuntur super terram, scilicet in cellulis ad hoc in 
columbario apte dispositis; unde patet quam falsa sit comparatio one- 
ris coemeterio impositi cum locatione ad longum tempus. Unde etiam, 
quando alicuius coemeterii administratores partem quamdam huius 
loci sacri alicui concedunt, ut ibi sepulcrum sibi et suae familiae in 
perpetuum aedificet, non requiritur beneplacitum apostolicum, quia 
nempe oullum novum onus coemeterio imponitur; et haec est communis 
opinio doctorum, iuxta consuetudinem universalem. Ita Petra, in Const. V 
Pauli I, sect. 2, n. 17-18; De Luca, De alienationibus, disc. 22, n. 5-7; 
Giraldi, Hapositio Iuris Pontificii, sect. 755, p. 563. Nec dicas conces- 
sionem sepulecri, alicui privato pro se suisque factam, valde differre a 
specie praesenti; quia ex illa concessione ille, in cuius favorem fit, nul- 
los fructus percipit, dum, in nostro casu, sodalitas S. Marci pingues 
fructus percipiebat; ut ergo in participationem horum fructuum fundi 
parochialis posset admitti, requirebatur beneplacitum apostolicum, eodem 
modo quo pro locatione boni ecclesiastici ad longum tempus illud bene- 
placitum requiritur. - Nec, dicimus, hoc dicas; nam fructus, quos perci- 
piebat sodalitas S. Marci, non proveniebant ex fundo parochiali, sed 
ex pecunia et opera, quas, pro parte sua, confraternitas vi contractus 
societatis contribuebat; unde etiam, vi eiusdem contractus, ad hos fru- 
ctus strictum ius habebat; ex quo iterum patet quantum discrimen 
intercedat inter casum praesentem et locationem ad longum tempus. 

Sed etiam dato (non concesso) beneplacitum apostolicum in casu 
fuisse necessarium, nulla inde contra valorem praedictae conventionis 
difficultas oritur; quia, cum haec conventio pacifice per triginta septem 
annos observata fuerit, ex hac longissimi temporis praescriptione et 
pacifica observantia descendit beneplaciti apostolici praesumptio, uti 

notum est ex communi doctrina canonistarum; cfr. De Luca, De aliena-, 
tionibus, disc. 1, n. 83-93. 

Nec dicatur hanc beneplaciti apostolici praesumptionem ex longis- 
simi temporis observantia ortam, sublatam fuisse ab Urbano VIII, in 
bulla Romanus Pontifex in sacra, diei 7 iulii 1641 (Bull. Rom., edit. 
Taurinen., t. XV, p. 122). - Verum quidem est Urbanum VIII, in dicta 
bulla, § 9, ibi: « Necnon reliqua omnia quotcumque », etc., dictam prae- 
sumptionem sustulisse, et solam centenariam observantiam praeservasse, 
in § 15, ibi: « Nee iterum tollere (intendimus) centenariam praescriptio- 
« nem », etc.; quod etiam pluries S. Rota iudicavit, v. g., inter Recentiores, 
dec. 412, n. 18, Parte IX, t. 2; dec. 219, n. 5, Parte X; dec. 268, n. 22, 
Parte XII. Sed haec Urbani constitutio non respicit contractus inter 
duas ecclesias, vel duo entia iuridica ecclesiis assimilata, quia in his 
casibus abest praesumptio usurpationis et malae fidei, cui dicta consti- 
tutio innititur. Quod etiam pluries decidit S. Rota, v. g. inter Recen- 
tiores, dec. 10, n. 12, Parte XIV; dec. 362, n. 5, Parte XVII; quo etiam 
in sensu, allegatis aliis S. Rotae decisionibus, bullam interpretatur 
De Luca, De alienationibus, disc. 1, n. 98; et disc. 2, n. 13. Unde, pro 
nostra conventione anni 1871, quae inita fuit inter ecclesiam parochia- 
lem et confraternitatem, remanet praesumptio beneplaciti apostolici ex 
observantia triginta sallem annorum orta. 

Quod eo magis dicendum est, quod, in hac specie, agebatur de 
parva fundi ecclesiastici particula, pro qua alienanda, ad normam can. 
Terrulas, sufficiebat beneplacitum Ordinarii (ut infra dicetur occasione 
alterius conventionis anni 1882). Consensus enim Ordinarii multo faci- 
lius obtinetur et praesumitur, praesertim in nostro casu, cum coemete- 
rium S. Felicis ab Ema civitati episcopali Florentinae vicinissimum sit, 
et ideo sepulcrum quasi sub oculis archiepiscopi aedificatum fuit. Dubium 
ergo nullum esse potest de valore conventionis die 21 augusti anni 1871 
inter parochum Binazzi et Confraternitatem S. Marci initae (De ceteris 
difficultatibus contra valorem huius conventionis factis agetur infra). 

Ad alias igitur conventiones inter Rev. parochum Ciuffi et eamdem 
confraternitatem initas veniendum est. 

Secunda conventio inita est anno 1882. Hic agebatur de construenda 
secunda sepulcri sectione, primae quoad extensionem simillima, sed in 
fundo parochiali fructifero, nempe vitibus et olivis consito, aedificanda; 
unde requirebatur beneplacitum, non quidem S. Sedis, sed tantum Ordi- 
narii, quia, uti censuit ipse archiepiscopus Florentinus, de parvo terrae 
tractu agebatur. Veniam ergo Ordinarii petivit Rev. parochus Ciuffi, 
suo et confraternitatis nomine, die 13 aprilis 1882: « Oggi la compra del 

« terreno per la seconda sezione, la chiedono il parroco e la Venerabile 
« Compagnia di S. Marco e della SSma Annunziata, sostenendo come 
« hanno fatto fin qui, gli oneri, e lucrando insieme le entrate »; quam 
veniam concessit archiepiscopus, die 14 augusti 1882, confirmando con- 
ditiones a parocho enunciatas, scilicet de omnibus expensis et oneribus 
a parocho simul et confraternitate sustinendis et de lucris omnibus ab 
utraque parte percipiendis. 

Hane ergo alteram conventionem, anno 1882 injtam, quae non 
erat nisi continuatio conventionis anni 1871, Rev. parochus Ciuffi, ab 
anno 1908, praetendit esse nullam, non iam ex defectu beneplaciti 
superioris ecclesiastici, sed quia ipse a confraternitate fuit deceptus. Ad 
quod intelligendum sciendum est in conventione anni 1871 insertam 
fuisse clausulam resolutivam favore parochi, his verbis in tenore con- 
ventionis supra relatis: « Se pure saldate le spese occorse per detta 
« prima sezione, non gli (al parroco) piacera di disporre in altro modo 
« degli avanzi »: scilicet intendebat parochus, constructa prima sepulcri 
sectione, etiam alias sectiones, cum emolumentis ex tumulationibus 
proventuris, aedificare, nisi tamen aliter de his emolwmentis disponere 
ei placuisset. Porro Rev. parochus Ciuffi, ad infirmandam vim conven- 
tionis anni 1882, dicit se, quando hanc iniit conventionem, ignorasse 
contractum anni 1871, et proinde hane clausulam, et ideo deceptum 
fuisse a confraternitate, quae ipsi contractum anni 1871 confirmandum 
proposuit, non exhibito huius contractus instrumento. Haec ait procu- 
rator parochi Ciuffi: « La confraternita si guardd bene dal mostrargliela 
«(la convenzione del 1871), e ben se ne comprende la ragione. Era 
« proprio quello il momento decisivo in cui il nuovo parroco avrebbe 
«altrimenti potuto valersi della clausola resolutiva, se anche la con- 
« venzione Binazzi non fosse stata radicalmente nulla e avesse potuto 
« obbligare i successori. Conveniva dunque ad essa passar quel mo- 
« mento. Quando il Ciuffi si fosse compromesso, allora poteva mostrar- 
« glisi quel contratto! Dal che discende, che una volta che D. Ciuffi, per 
«la sua troppa buona fede, e quasi diremo semplicita, credé alla parola 
«dei Confratelli, senza aver sott’occhio la convenzione Binazzi, che 
« egli riteneva valida e per lui obbligatoria, e non accompagnata da 
« clausola resolutiva a suo favore, la lettera diretta alla Curia nel 1882 
«e nel 1889, e la posteriore convenzione da lui firmata, non importava 
«ratifica della convenzione Binazzi. Non si ratifica cid che non si 


« conosce ». 
Verum haec omnia non valent ad infirmandam vim praedicatae 
conventionis. 

Nam: 1) Parochus quidem dicit se a confraternitate fuisse deceptum; 
sed hoc non probat; sola enim assertio actoris non sufficit; eo magis 
quod deceptio et dolus non praesumuntur. 

2) Dato, non concesso, quod parochus vere praedictam clausulam 
ignoraverit, haec ignorantia seu hic error dictam conventionem non 
irrilat; non enim est substantialis; substantia enim conventionis est par- 
ticipatio utriusque contrahentis, per dimidiam partem, tum in expensis 
oneribusque, tum in lucris; porro hance substantiam parochus certo 
voluit, in eamque consensit, cum ipse a Curia petierit,"ut sibi et con- 
fraternitati hance conventionem inire liceat; imo haec conventio iustis- 
sima erat, iam a parocho Binazzi pro prima sectione sepulcri inita, per 
undecim annos observata, et a Curia approbata. 

3) Si parochus praefatam clausulam ignoravit, hunc errorem sibi 
imputare debet; quatenus enim bonorum parochialium administrator 
et custos, quando a confraternitate rogatus fuit ut conventionem cum 
praedecessore initam renovaret, de hac conventione inquirere debuit, 
eiusque instrumentum petere; quod igitur hoc non fecerit, eius culpa est. 

4) Tandem notare est errorem qui non dedit causam contractui, 
contractum non irritare; porro talis fuit error, de quo parochus queri- 
tur; saltem parochus non demonstravit errorem, de quo agitur, sibi 
causam fuisse ut contraheret; imo errorem contractui causam non 
dedisse, urgens ratio demonstrat; scilicet quod parochus, anno 1908, 
quando nempe conventionem anni 1871, totumque eius tenorem, et supra- 
dictam clausulam, probe cognoscebat, dictam conventionem anni 1871, 
in omnibus et per omnia, expresse quoad quartam sepulcri sectionem 
renovaverit, ut mox dicetur. 

Firma ergo stat conventio anni 1882, quae alteram sepulcri sectio- 
nem respicit; et idem omnino dicendum de conventione anni 1889, pro 
tertia sepulcri sectione; pro qua etiam ineunda facultates opportunas 
parochus, suo et confraternitatis nomine, a Curia postulavit, epistola 
diei 5 februarii anni 1889. 

Quod attinet ad conventionem diei 26 aprilis anni 1908, procurator 
parochi dicit eam esse nullam, licet debite ab illo subscriptam, quia 
parochus eam non inivit nisi sub conditione quod scilicet consiliarius 
eius, Rev. Ricciardi, eam approbaret. Haec sunt verba procuratoris 
(Restrictus pro altera propositione, p. 31-32): « Quando si presentarono 
«i confratelli nel 1906 a chiedergli (al parroco) la firma della conven- 
« zione del 26 giugno che gli fu presentata in doppio originale, egli la 
« firmdé, ma ritenne l’originale firmato, dicendo a costoro che lo avrebbe 
« consegnato soltanto se, dopo essersi consigliato, gli fosse stato detto che 

«era da firmarsi; che percid sotto questa condizione (se cioé, avesse 
« avuto parere favorevole) lo avrebbe consegnato nell’atto che gli fosse 
« consegnato l’altro originale firmato dai confratelli. Il Ciuffi ebbe parere 
« contrario, e fu consigliato a non scambiare |’atto coi confratelli, e ritenne 
« originale da lui firmato lasciando l’altro in mano ai confratelli. Infatti 
« la confraternita produsse in principio uno dei due originali dell’atto 
« non contenente la firma del Ciuffi. L’altro esemplare firmato dal Ciuffi 
« lo esibi, egli uomo di timorata coscienza, soltanto dopoché si era sol- 
« levata istanza incidentale per deferirgli il giuramento, sul fatto che egli 
« aveva firmato e tenuto presso di sé uno dei due originali dell’ atto. 
« Egli non poteva né voleva giurare il falso, e produsse l’atto ». 

Verum hic consensus sub conditione, quem praetendit procurator 
parochi, non respicit conventionem diei 26 aprilis anni 1908, sed aliam 
conventionem diei 29 martii eiusdem anni, uti bene exponit Rev. Adel- 
mus Zoli in declaratione iurata diei 3 decembris 1914 (quam videre est 
in fasciculo typis edito: Documenti gid esistenti in atti, p. 5-6), Uti hic 
explicat, confratres, die 29 martii anni 1908, parocho quamdam conven- 
tionem relative ad coemeterium subscribendam exhibuerunt; cum a con- 
fratribus audisset hance a sac. Ricciardi (tune absente) esse approbatam, 
illi quidem parochus subscripsit, sed addidit se eam non producturam, 
donec rediret sacerdos Ricciardi. Qui cum rediisset, negavit se conven- 
tionem diei 29 martii approbasse, dixitque confratribus, referente dicto 
Adelmo Zoli: « Almeno aveste fatto un contratto che fosse la continua- 
« zione di quello che dite aver fatto col prevosto Binazzi..., allora sarebbe 
« stato meno male, ma fare un atto che butta fuori il parroco, e dire 
« che siete d’accordo con me, @ una vera indegnita ». Unde confratres, die 
26 aprilis, alium contractum, iam ab anno 1906 praeparatum, exhibue- 
runt, cui parochus et confratres subscripserunt, et etiam dictus Adelmus 
Zoli, uti testis instrumentarius. Hic contractus est vere, sicut petierat 
sac. Ricciardi, continuatio conventionis anni 1871, uti contrahentes in 
ipso initio contractus declarant, et ut patet ex toto conventionis tenore, 
in qua aequales omnino partes parocho et confraternitati, tum in expen- 
sis oneribusque, tum in lucris, assignatae sunt. Unde toto coelo differt 
a conventione diei 29 martii, quae nullam parochi rationem habebat 
«(che butta fuori il parroco) »; ergo consensus sub conditione, quem 
parochus se conventioni dedisse dicit, respicere quidem potest conven- 
tionem diei 29 martii, uti testatur sac. Adelmus Zoli, sed ad conventio- 
nem diei 26 aprilis, prorsus ab illa diversam, extendi nequit. 

Quod si parochus, aut eius procurator instet, et dicat consensum 
conditionatum etiam ad conventionem diei 26 aprilis anni 1908 extendi, 


S. Romana Rota 201 


huius assertionis in iudicio nulla ratio haberi potest, quia nullo argu- 
mento, nec scripto nec testimoniali, demonstratur. Etenim nulla clausula 
reservationis aut conditionis inserta est in contractu scripto, qui in 
terminis absolutis exaratus est, et ab utraque parte subscriptus; nihil 
ergo impediebat quin effectum suum statim parere posset; eius enim 
inscriptio in regestis publicis, vel traditio exemplaris (a parocho sub- 
scripti) in manus sodalitatis, non erant conditiones requisitae ad eius 
valorem. Quoad autem hoc exemplar (a parocho subscriptum) sodalitas 
statim non requisierit, hoc mirum videri non debet, tum quia hic con- 
tractus non erat nisi renovatio contractus anni 1871, notissimi, et per 
37 annos observati, tum quia parochus, utpote et ipse ad confraternita- 
tem S. Marci pertinens, quatenus « correctoris » munere fungens, plura 
eius documenta de facto custodiebat. Incumbit igitur parocho onus 
probandi contractus rite initi invaliditatem ob conditionem viva voce 
appositam. Ad hoc probandum nihil proponit nisi nudam ipsius asser- 
tionem, quae, utpote assertio partis in proprium favorem, nullum valorem 
habet. Interrogatus in discussione orali Rev. Ricciardi, de ratione huius 
reservationis seu conditionis a parocho appositae, respondit: « Voleva il 
« parroco deliberare se fosse (il contratto) vantaggioso per la parrocchia ». 
Verum haec assertio est maxime inverosimilis. Agebatur enim, ut dictum 
est, de contractu qui renovabat contractum anni 1871, notissimum et per 
37 annos observatum, cuius proinde commoda et incommoda oplime 
noverat; insuper hic ipse contractus diei 26 aprilis anni 1908 parocho 
non erat ignotus; ante enim duos annos, scilicet die 26 iunii anni 1906, 
« minuta » huius contractus praeparata fuerat (quae est in actis); a qua 
minuta contractus diei 26 aprilis anni 1908 adamussim (etiam cum 
« data » erronea) transcriptus est. Hance ergo minutam parochus perle- 
gere et scrutari potuit, ita ut die 26 aprilis anni 1908 ampliori deli- 
beratione non eguerit. 

Sic igitur solutis difficultatibus quae singulas annorum 1871, 1882, 
1889 et 1908 conventiones respiciunt, remanent solvendae tres difficul- 
tates, quae ad omnes simul has conventiones referuntur. 

1. Dicit procurator Rev. Ciuffi(in ultima Responsione seu Replicatione) 
parochos S. Felicis ab Ema, usque ab initio aedificationis novi sepulecri, 
scilicet ab anno 1871, intendisse et voluisse aedificare, non tantum unam 
vel alteram sectionem sepulcri, sed totum sepulcrum, uti patet ex ipso 
tenore contractus diei 21 augusti 1871, et ex ipsa indole operis, quod 
quatuor sectionibus constat, ideoque, cum portio fundi parochialis, pro 
toto sepulcro alienanda, terrulis non possit annumerari, non satis fuisse 
consensum Ordinarii, singulis vicibus impetratum, sed requisitum fuisse 

beneplacitum apostolicum; alioquin contra legem fraus commissa fuis- 
set; haec sunt verba procuratoris: « E chiaro che volersi contentare 
« dell’approvazione dell’Ordinario alla vendita di quella porzione di 
« terreno che volta per volta si riteneva necessaria, mentre si sapeva 
«e@ si doveva sapere che per l’opera intera quale era stata ideata e 
« concretata, detta approvazione non era sufficiente, significa voler com- 
« mettere una frode contro le disposizioni canoniche in materia ». Verum 
de hac fraude contra praeceptum bullae Ambitiosae commissa nullo modo 
constat. Parochus quidem hanc fraudem commisisset, si fundum paro- 
chialem per partes successivas ea intentione alienasset, ut necessitatem 
petendi beneplacitum apostolicum effugeret. Sed non ea fuit intentio 
parochi S. Felicis ab Ema. Alienavit quidem fundum parochialem per 
partes, sed quia revera non volebat, neque poterat totum sepulcrum 
simul aedificare; ad hoc enim nummi defuissent; non poterat enim 
alteram sectionem aedificare, nisi cum pecunia ex anteriori sectione 
proventura; unde legimus in contractu anni 1871: «Il sig. Proposto 
« Binazzi, riconoscendo la convenienza di costruire sollecitamente la 
« prima sezione di tale sepolcreto all’oggetto di poter poi con gl’ incassi 
« provenienti dalle tasse di tumulazione sulla sezione stessa (se pure 
« saldate le spese occorse per detta prima sezione non gli piacera di 
« disporre in altro modo degli avanzi), condurre a termine una tale 
« opera ». Ex quibus etiam verbis: « se pure saldate le spese », etc., 
patet propositum parochi aedificandi totum sepulcrum non fuisse adeo 
firmum, sed tantum fuisse hypotheticum, scilicet nisi aliter suaderent 
adiuncta. Et hoc verum est de omnibus sectionibus; unde etiam Rev. pa- 
rochus Ciuffi, antequam novam sectionem aedificandam aggrederetur, 
expectabat donec sectio anterior quasi tota occupata fuisset, ne scilicet 
rem inutilem faceret, et etiam ut pecunia praesto esset ad continuandam 
fabricam. Itaque non nisi temerarie dici potest parochum S. Felicis sic fun- 
dum parochialem per partes alienasse, ut necessitatem beneplaciti apo- 
stolici effugeret. Ceterum haec difficultas non respicit contractum a. 1871, 
pro quo ineundo, ut dictum est, nullum requirebatur beneplacitum. 

2. Dicit procurator parochi, pro conventionibus, de quibus agitur, 
requisitum fuisse beneplacitum, non tantum S. Sedis, sed etiam supre- 
mae auctoritatis civilis; quod demonstrare satagit ex concordato inter 
S. Sedem et Etruriam, diei 25 aprilis anni 1851. In articulo enim 14 huius 
concordati, sic statutum est: « Tanto in questo caso (vacanza dei bene- 
« fizi), quanto nell’altro (possesso dell’ investito), contemplato nel prece- 
« dente articolo, non potra devenirsi all’alienazione, locazione per lungo 
« tempo di detti beni ed alla loro sottoposizione ad oneri reali, senza 

« il precedente consenso nei rispettivi casi tanto della S. Sede, quanto 
« del Governo ». Fatetur quidem procurator dictum concordatum a Pote- 
state civili rescissum fuisse decreto diei 27 ianuarii 1860; sed nihilominus 
contendit illud adhuc esse obligatorium: « Ma questa abolizione che non 
« poteva decretarsi senza il consenso di ambedue le autorita (la civile e la 
« ecclesiastica) fu una sopraffazione del potere civile contro il potere 
« ecclesiastico, non fu approvata dalla S. Sede, e non pud essere invo- 
« cata avanti ai tribunali ecclesiastici ... 11 concordato rimaneva dunque 
« canonicamente valido ed obbligatorio anche sotto |’impero della legi- 
« slazione italiana nelle provincie toscane ». Cum ergo, relative ad dictas 
conventiones, nulla unquam intercesserit venia supremae potestatis civi- 
lis, sunt nulla nulliusque momenti. - Verum haec difficultas nihil est. In 
concordato enim praedicto anni 1851 cum Etruria, sicut in plerisque 
concordatis cum aliis nationibus initis, distingui debent concessiones 
ipsi Principi seu ipsi Potestati civili a S. Pontifice factae, et concessiones 
ipsi ecclesiae huius regionis, seu ipsis episcopis, clero et fidelibus factae. 
Quando ergo princeps, seu potestas civilis abrogat concordatum, conces- 
siones ipsi ecclesiae factae per se non cessant, quia hae concessiones 
non sunt factae principi, et idem princeps his non potest renunciare; sed 
concessiones ipsi principi seu potestati civili factae, cessant, quia de 
facto princeps iis renunciat. Sic in concordato anni 1818 cum Rege 
utriusque Siciliae, principi concessa fuerat, art. 27, facultas nominandi 
idoneos clericos ad sedes episcopales vacantes; cum autem anno 1861, 
potestas civilis italica concordatum illud abrogaverit, eo ipso cessavit in 
principe potestas illa ad sedes episcopales nominandi; quod omnes 
agnoscunt, ait Emus Gennari, Consultazioni canoniche, consult. 1, n. 8, 
(edit. 1904). Ita etiam in concordato anni 1801 cum Gallia, idem ius 
nominandi ad sedes episcopales primo consuli reipublicae eiusque 
successoribus concessa fuerat; cum autem potestas civilis, in infausta 
lege sic dicta Loi de séparation,-anni 1905 (art. 44, n. 1), concordatum 
illud abrogaverit, eo ipso cessavit illud ius nominandi ad episcopatum, 
uti dicunt omnes et uti fert quotidianus usus. Idem ergo dicendum de 
concordato anni 1851 cum Etruria; ius quidem permittendi alienationem 
bonorum ecclesiasticorum principi concessum fuerat (art. 14); sed cum 
potestas civilis hoc concordatum, anno 1860, abrogaverit, eo ipso renun- 
ciavit iuribus seu privilegiis in hoc concordato sibi ipsi concessis, ideo- 
que dicto iuri alienationes bonorum ecclesiasticorum permittendi, quod 
proinde cessavit. 

3. Dicit procurator Rev. parochi Ciuffi omnes praedictas conven- 
tiones inter parochos S. Felicis ab Ema et confraternitatem S. Marci 

irritas esse, quia haec confraternitas non est persona iuridica ad con- 
trahendum apta; suppressa enim fuit anno 1782, ab utraque potestate 
civili et canonica, nec unquam fuit canonice restituta. - Verum, haec 
pariter difficultas nullo negotio solvitur. Suppressa quidem fuit dicta 
confraternitas anno 1782, sed (quin dicamus de restitutione civili) cano- 
nice restituta fuit decreto archiepiscopali diei 19 aprilis anni 1793. Vi 
huius decreti, quod est in actis, archiepiscopus expresse et forma- 
liter approbat quaedam capitula nova, primitivis capitulis sodalitatis 
S. Marci adiuncta; ergo, saltem implicite, ipsam sodalitatem approbat, 
aut, quod ad idem redit, canonice recognoscit; approbatio enim statuto- 
rum concipi nequit sine canonica recognitione sodalitatis. Unde hoc 
decretum diei 19 aprilis 1793, tamquam decretum quo canonice resti- 
tuta fuit sodalitas, memorat hodiernus Emus archiepiscopus in decreto, 
diei 8 iunii 1912, quo praesentem controversiam diremit. Hoc etiam 
decretum anni 1793, tamquam canonice restituens sodalitatem, recogno- 
scit Rev. parochus Ciuffi, in sua declaratione diei 24° novembris 1913. 
Dicit quidem procurator Rev. parochi confraternitatem restitutam fuisse, 
non uti confraternitatem, sed ut « piam unionem » fidelium, et tantum ad 
duos fines determinatos, scilicet ad associandum SSmum Viaticum, et 
ad deducenda defunctorum corpora ad sepulturam, et cum omni depen- 
dentia a parocho. Sed, praeterquamquod haec assertio non est demon- 
strata, capacitas iuridica ad contrahendum, in aliqua persona morali, 
non pendet a nomine quo vocatur, nec ad finem ad quem approbatur, 
nee a maiori vel minori dependentia a parocho, sed ab approbatione 
episcopali. De facto hanc approbationem de novo recepit, anno 1793, 
confraternitas S. Marci, et ab hoc tempore, omnia iura hinc promanantia 
exercuit et exercet, praesertim contrahendi, etiam cum parochis S. Felicis 
ab Ema, non excepto Rev. hodierno parocho. 

Quae cum ita sint, patet iudices prioris instantiae ad primum dubium 
iuste et apte respondisse: « Affirmative, seu sodalitatem S. Marci et 
« SSmae Annuntiatae participare debere de emolumentis veteris et novi 
« coemeterii in casu, titulo conventionum inter ipsam et parochum S. Fe- 
« licis ab Ema initarum, atque pari mensura tam in oneribus, expensis 
« operarum et manutentionis ordinariae ac extraordinariae communiter 
« ferendis, quam in proventibus inter sese dividendis ». Hine etiam seque- 
batur responsio ad secundum dubium scilicet: « Sodalitati a parocho 
« restituenda esse emolumenta in praeteritum percepta, necnon refi- 
« cienda esse damna in casu ». Tandem, cum emolumentorum admini- 
stratio in conventione diei 26 aprilis anni 1908, recte sit ordinata, et haec 
conventio, iuxta supradicta, valida sit, recte etiam primi iudices ad ter- 

tium dubium responderunt: « Emolumentorum administrationem geren- 
« dam esse iuxta normas statutas in conventione diei 26 aprilis 1908 ». 


His ergo omnibus consideratis et bene perspectis, Christi nomine 
invocato, Nos infrascripti Auditores, pro Tribunali sedentes, et solum 
Deum prae oculis habentes, decernimus, declaramus et definitive 
sententiamus: Confirmandam esse sententiam Rotalem diei 26 februa- 
rit anni 1915, ad propositum dubium respondentes: Affirmative ad pri- 
mam partem; negative ad secundam. 

Quod attinet ad expensas, confirmamus etiam dictam sententiam 
Rotalem, ita ut Rev. parochus Angelus Ciuffi solvere debeat omnes 
expensas iudiciales utriusque instantiae, et insuper, pro hac secunda 
instantia, expensas et honoraria advocati alterius partis. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsecutioni mandent hance nostram definiti- 
vam sententiam, et adversus reluctantes procedant ad norman SS. Cano- 
num et praesertim cap. 3, sess. XXV, De reform., Concilii Tridentini, iis 
adhibitis exsecutivis et coércitivis mediis, quae magis opportuna et effi- 
cacia pro rerum adiunctis exstitura sint. 

Romae, in sede Tribunalis S. R. Rotae, die 9 iunii 1916. 


Seraphinus Many, Ponens. 
Ioannes Prior. 
Raphaél Chimenti. 
L. S. 
Ex Cancellaria, 30 iunii 1916. 


Sac. T. Tani, Notarius. 

DIARIUM ROMANAE CURIAE 


8S. CONGREGAZIONE DEI RITI 


Martedi 27 febbraio 1917, nel Palazzo Apostolico Vaticano, si é tenuta la 
Congregazione particolare dei Sacri Riti, nella quale gli Emi e Rimi Signori 
Cardinali ed i Rmi Prelati Officiali componenti la medesima, hanno discusso 
e dato il loro voto sopra le seguenti materie: 

I. Intorno alla validita ed al rilievo del Processo Apostolico construito 
in Roma sopra la fama di santita della vita, delle virti e dei miracoli in 
genere della Ven. Serva di Dio Paola Frassinetti, fondatrice della Congrega- 
zione delle Suore di Santa Dorotea. 

Il. Intorno al culto, in ossequio ai Decreti di Urbano VIII, non mai 
prestato alla Ven. Serva di Dio Maria Bernardetta Soubirous, delle Suore 
della Carita ed Istituzione cristiana di Nevers. 

lil. E parimenti intorno al culto, in ossequio ai Decreti di Urbano VIII, 
non mai prestato al Servo di Dio Giuseppe Maria da Palermo, Novizio Cap- 
puccino. 


Martedi 13 marzo 1917, nel Palazzo Apostolico Vaticano, dinanzi alla 
augusta presenza del Santo Padre, si é tenuta la Congregazione generale dei 
Sacri Riti, nella quale gli Emi e Rmi Signori Cardinali, i Rmi Prelati ed i 
Consultori teologi che la compongono, hanno discusso dapprima sul dubbio 
detto del Tuto per la solenne Beatificazione della Ven. Anna di S. Bartolomeo, 
monaca professa delle Carmelilane Scalze di Anversa: indi sul dubbio intorno 
all’eroismo delle virti esercitate da Ven. Giuseppe Maria Pignatelli, sacerdote 
professo della Compagnia di Gesi. 


S. PENITENZIERIA APOSTOLICA 


NOMINE 


Con Biglietto dell’ Emo sig. Cardinale Penitenziere Maggiore, il Santo Padre 
si é degnato di nominare: 


24 febbraio 1917. Mons. Giuseppe Palica, Canonista della Penitenzieria Apo- 
stolica. 

» » » Il Rev. Francesco Borgongini Duca, Segretario della Peni- 
tenzieria Apostolica. 

SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


13 marzo 1917. L’ Emo sig. cardinale Donato Sbarretti, Protettore della Ve- 
nerabile Arciconfraternita della Nativita di Nostro 
Signore Gesi Cristo, detta degli Agonizzanti. 


21 » » L’ Emo sig. cardinale Tommaso Boggiani, Protettore delle Ter- 
ziarie Domenicane dell’ Annunziata di Spagna. 
» » » Mons. Bernardo Colombo, Reggente della S. Penilenzieria, 


e il Revmo P. Leonardo Lehu, vicario generale 
dei Frati Predicatori, Consultori della Suprema 
S. Congregazione del Santo Offizio. 


Con Brevi apostolici il Santo Padre si é degnato di nominare: 


Assistente al Soglio Pontificio: 


15 febbraio 1917. Mons. Giuseppe Emanuele Cayzedo, arcivescovo di Medellin. 


Protonotari apostolicit ad instar parlicipantium : 


23 febbraio 1917. Mons. Luigi Angelillo, dell’archidiocesi di Napoli. 
2 marzo  » Mons. Giuseppe Canal y Lagares, della diocesi di Cadice. 


Prelati Domestici di S. S.: 


7 marzo 1917. Mons. Emilio Roman Torio, della diocesi di Pamplona. 
9 » » Mons. Carmelo Patané, della diocesi di Acireale. 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 
La Commenda dell’Ordine Piano con Placca: 


1 marzo 1917. Al sig. capitano conte Zaccaria du Réau, comandante del 
reggimento degli Zuavi Pontifici. 

La Commenda dell’Ordine di S. Gregorio Magno, classe civile : 


24 febbraio 1917. Al sig. barone Giovanni von Reitzenstein, ciambellano della 
corte di Baviera. 


ll Cavalierato dell’Ordine di S. Gregorio Magno, classe civile : 


28 febbraio 1917. Al sig. Carlo Leggieri, economo della commissione delle 
cucine ecomomiche del Circolo di S. Pietro. 


La Gran Croce dell’Ordine di S. Silvestro Papa: 
27 febbraio 1917. Al sig. Vincenzo Gimeno y Rodriguez Jaen, figlio del Mini- 
stro degli Affari Esteri della Spagna. 
1 marzo Al sig. conte Federico de Galen, della diocesi di Miinsier. 
fl Cavalierato dell’Ordine di S. Silvestro Papa: 


16 febbraio 1917. Al sig. prof. Carlo Pellagatti Ricci, della diocesi di Adria. 


NECROLOGIO 


1 febbraio 1917. . Giuseppe Raimondo Ibarra y Gonzalez, arcivescovo 
di Puebla de los Angeles (Messico). 
2 . Augusto Cogset, della Congregazione della Missione, 
vescovo tit. di Cardica, vicario apostolico del 
Ce-Li meridio-occidentale. 
marzo . Raimondo Angelo Sara, vescovo di La Serena nel 
Chili. P 
. Bartolomeo Mirra, arcivescovo-vescove di Poggio 
Mirteto. 
. Giuseppe Ceppetelli, Patriarca di Costantinopoli, Vi- 
cegerente di Roma. 

